सुर संग्राम के दुसरका दौर जल्दिये शुरु होखे जा रहल बा – Anjoria\nJun 15, 2010 Maliini Awasthi, कल्पना, गजेन्द्र सिंह, मनोज तिवारी, महुआ टीवी, सुर संग्राम\nमहुआ टीवी के सबसे लोकप्रिय कार्यक्रम रहल सुर संग्राम के दुसरका दौर जल्दिये शुरु होखे जा रहल बा. अपना पहिला दौर में लोकप्रियता के कीर्तिमान बनावेवाला ई शो पढ़ल लिखल भोजपुरिया परिवारन में भोजपुरी का प्रति सम्मान बढ़ावे में बहुत काम के साबित भइल रहे. नया नया कलाकारन से भोजपुरी गीत के मिठास आ भोजपुरिया माटी के गंध से हर दर्शक श्रोता गहगह रहत रहले.\nबतावल जा रहल बा कि सुरसंग्राम सीजन २ के सगरी तइयारी पूरा हो चुकल बा आ जल्दिये एकरा खातिर आडिशन के तारीख आ जगहा के एलान होखेवाला बा. अनुमान बा कि रियलिटी शो के जनक कहाये वाला गजेन्द्र सिंह आ उनका कंपनी साईं बाबा टेली फिल्म्स के बनावल एह शो खातिर आडिशन पटना, राँची, कोलकाता, गोरखपुर, बनारस, देवरिया, लखनऊ, नोएडा, दिल्ली, भोपाल, जालंधर, मुम्बई, गया, भागलपुर समेत करीब दू दर्जन शहर में करावल जाई. तारीख आ जगह के घोषणा जल्दिये होखे जा रहल बा. एहसे भोजपुरिया दिलन के आवाज बने के सपना सँजोएवाला हर गायिका गायिका तइयार हो जाव लोग आडिशन में शामिल होखे खातिर.\nजइसन कि जानकारी मिल रहल बा ओहसे कहल जा सकेला कि मनोज तिवारी, मालिनी अवस्थी, आ कल्पना एहू दौर का सुर संग्राम में रही लोग. बाकिर के जज रही के एंकऱ अबही एकर खुलासा नइखे भइल. पिछला बेर आखिरी कुछ शो छोड़ के बाकी एपिसोडन के एंकर मनोज तिवारी रहलें.\nस्टार ना, सभ्यता-संस्कृति आ परम्परा चलेले – डॉक्टर सुनील\n5 thought on “सुर संग्राम के दुसरका दौर जल्दिये शुरु होखे जा रहल बा”\nAadarniya gajendra singh ke sathe sathe hum pura mahua pariwaar ke shubhkaamna byakt kar rahal baani bhojpuriya shrota khatir sur sangram jaisan sangeetmay programme banawlen.bachpan se hi gaave ke hamro shauk ba, ab hum apna gaayki ke sur sangram ke madhyam se des-vides me rahewaalan bhojpurian log lage pahunchawe ke chahat baani ..umeed ba raur saath rahi…………Abhishek prajapati maharajganj up se.\nsabse pahile anjoria.com ke hamar dhanybaad ba ……………ee khushkhabri ke sunawe khatir.SUR SANGRAM bhojpuri ke naya singeran khati ego vardaan ba…..Gajendra singh ke bhi hum bahut abhaari baani . hum rahewala buxar(bihar) ke hain abhi filhaal hum mumbai university se gaayan se B-MUSE kar rahal baani. hamro andar gaayan ke junoon ba, aur hum chaahat baani ki raua hamra junoon ke sur-sangram tak pahunchaave ke maadhyam bani.raur manoj singh\nSatya Prakash Tiwari says:\nEE sun ke bada khushi bhail ki sur sangram phir se shuru hokhe jataa. Mahua chanel ke lakh-lakh dhanyawad ba ki u aapan boli aapan bhasha ke vikas khatir etana kuchh karat ba….asha ba pichhla bar ke tarahabar bhi achchha bhojpuri lok geet aur anya gana sune ke mili…aur sath hi sath nayee nayee pratibhaon ka parichay prapt hokhi…dhanyawad….Satya\nRAVI CHANDARA SHUKLA /P.U/ says:\nPLZ SIR HAMR PUKAR BHI SUN LIHE BHAI\nHAMAR MO/-09742068510 RAVI CHANDRA SHUKLA\nHUM GANA GAVL CHAHTANI\nRAUR HAMRO KE BHAG LEYE\nDIHI JAI MATA DI\nHAMAR NAME RAVI CHANDRA SHUKLA FROM JAUNPUR U.P


एही नाँव के शहर आ बौद्ध तीर्थ खातिर, कुशीनगर देखल जाय।\nनिर्देशांक: 26°54′09″N 83°58′55″E / 26.90250°N 83.98194°E / 26.90250; 83.98194\nकुशीनगर जिला के उत्तर प्रदेश में लोकेशन\n2,873.5 किमी2 (1,109.5 बर्गमील)\nNH-27 आ NH-727[नोट 1]\nकुशीनगर जिला भारतीय राज्य उत्तर प्रदेश के सभसे उत्तरी पूरबी हिस्सा में एगो जिला बा। एक जिला मुख्यालय पड़रौना नाँव के कस्बा से थोड़ी दूर दक्खिन ओर मौजूद रबिंद्र नगर धूस में बा। जिला के नाँव प्रसिद्ध बौद्ध तीर्थ आ पर्यटन के जगह कुशीनगर नाँव के अस्थान पर रखल गइल हवे।\nआजादी के बाद से ई देवरिया जिला क हिस्सा रहे जेवना के 13 मई 1994 के अलग जिला बनावल गइल। सुरुआत में एह जिला के नाँव पडरौना जिला रहल जेकरा के बाद में प्रसिद्ध अस्थान कुशीनगर के नाँव पर 19 जून 1997 के कुशीनगर जिला क दिहल गइल।\nकुशीनगर जिला के उत्तर उत्तर-पच्छिम में महाराजगंज जिला, दक्खिन पच्छिम ओर गोरखपुर जिला आ दक्खिन ओर देवरिया जिला बाने जबकि उत्तरपूरुब ओर बिहार के पच्छिमी चंपारण जिला आ दक्खिन पूरुब ओर गोपालगंज जिला बाने। कुशीनगर जिला के कुल रकबा 2873.5 वर्ग किलोमीटर बा आ कुल जनसंख्या 3,560,830 (साल 2011 में) रहल। प्रशासन के कामकाज खाती जिला के छह गो तहसील आ 14 गो बिकासखंड (ब्लाक) में बाँटल गइल बा। जिला में कुल 944 ग्राम सभा आ 1620 ठे गाँव (रेवेन्यू) बाने।\nगौतम बुद्ध के फूल (अवशेष) खाती जुद्ध के दृश्य, साँची में भीतिचित्र\nवर्तमान कुशीनगर जिला के अंदर पड़े वाला इलाका के प्राचीन इतिहास के बारे में बतावल जाला कि इहाँ मल्ल लोग के राज रहल। बतावल जाला की कुशीनगर के पुरान नाँव राम के लइका "कुश" के नाँव पर पड़ल कुशवती बतावे ला आ मल्ल राज के स्थापना के समय 4250 ईसा पूर्व में लक्ष्मण के लड़िका चंद्रकेतु द्वारा भइल भी बतावे ला। पुरातत्व के साखी के आधार पर इतिहास लिखे वाला लोग जरूर माने ला कि तीसरी सदी ईसा पूर्व से पहिले भी कुशीनगर बौद्ध तीर्थ जरूर रहल होखी भले पुरातात्विक प्रमाण ना मिले ला।\nमल्ल लोग के ई राज गणराज्य (रिपब्लिक) के रूप में रहल आ सोरह ठो महाजनपद सभ में से एक रहल। एहू के दू हिस्सा आ दू ठो राजधानी रहल। एक ठो राजधानी वर्तमान कसया के लगे कुशीनगर रहल आ दुसरी राजधानी पावा रहल जेकर वर्तमान जगह फाजिलनगर मानल जाला। एह दुनों जगहन के इतिहासी महत्व बा। कुशीनगर में गौतम बुद्ध के निधन भइल आ पावा में महावीर के।\nबाद के समय में ई इलाका मगध राज, मौर्य साम्राज्य आ गुप्त साम्राज्य के अधीन रहल। अशोक के काल में इहाँ कुशीनगर में गौतम बुद्ध के निधन वाला अस्थान पर स्तूप बनवावल गइल। बाद के समय में हिंदू राजा लोग परिनिर्वाण मंदिर के निर्माण करावल।\nअंत में ई इलाका हर्ष के शासन में रहल आ पूर्व-मध्य काल में कलचुरी क्षत्री लोग के शासन में आइल। मानल जाला कि बारहवीं सदी तक ले कुशीनगर नाँव के ई राजधानी आबाद रहल आ ओके बाद धीरे-धीरे एकर महत्व कम हो गइल। मुस्लिम आक्रमण के बाद बौद्ध लोग एह अस्थान के छोड़ के भाग गइल आ ई बौद्ध तीर्थ बिलुप्त हो गइल।\nदुबारा एह जगह के 19वीं सदी में खोज भइल। अलेक्जेंडर कनिंघम के अगुआई में आ बाद में उनके सहजोगी ए॰ सी॰ एल॰ कार्लाइल द्वारा एह इलाका में पुरातात्विक खोदाई के काम भइल आ बुद्ध के लेटल मुर्ती मिलल।\nकुशीनगर जिला के भूगोलीय लोकेशन 26.55 N अक्षांस से 27.31 N अक्षांस आ 83.5 E देशांतर से 84.42 E देशांतर के बीचा में बा। जिला के आकृति लगभग त्रिभुज नियर बा जेकर आधार दक्खिन ओर आ शीर्ष उत्तर ओर बाटे। पूरबी कोना बिहार राज्य में घुसल बा आ एह जिला के उत्तर-पूरुब में बिहार के पच्छिम चंपारण जिला आ दक्खिन-पूरुब में बिहारे के गोपालगंज जिला पड़े लें। गंडक नदी कुशीनगर जिला आ पच्छिम चंपारण जिला के बीच के ज्यादातर सीमा बनावे ले। एह जिला के दक्खिन में देवरिया जिला बा जवना से अलगा हो के कुशीनगर खुद एगो जिला बनल। दक्खिन-पच्छिमी सीमा गोरखपुर जिला के साथे बने ले आ ज्यादातर हिस्सा मझाना नदी से बने ले। उत्तर-पच्छिमी सीमा महाराजगंज जिला के साथे बने ले जवन उत्तरी हिस्सा में कुछ दूर ले छोटी गंडक नदी के सहारे-सहारे बने ले। नेशनल हाइवे नंबर 27 (पुराना नंबरिंग में NH28) एह जिला के लगभग बीच से हो के पूरुब-पच्छिम के दिसा में गुजरे ला आ हाटा, कसया आ तमकुही राज जइसन बजार एही पर पड़े लें। कसया से पडरौना ले नेशनल हाइवे 724 (पुराना नंबरिंग में NH28B) जाला आ उतर-दक्खिन दिसा में बाटे।\nभूआकृति बिज्ञान के हिसाब से ई जिला बिचला गंगा मैदान में पड़े ला आ अउरी डिटेल में बतावल जाय त घाघरा-गंडक दुआबा के हिस्सा हवे।[नोट 2] कुल मिला के ई जलोढ़ चट्टान वाला क्षेत्र हवे आ प्राचीन काल के टीथीज सागर में जमा भइल भूपदार्थ सभ से बनल हवे। जिला के औसत ढाल उतर दिसा से दक्खिन-दक्खिन पूरुब दिसा में बाटे। गंडक आ छोटी गंडक एह जिला के पानी बहा के ले जाए वाली मुख्य नदी हई, गंडक एकरे उत्तरी पूरबी हिस्सा (सीमा) से बहे ले आ छोटी गंडक एकरे पच्छिमी हिस्सा में उत्तर-दक्खिन दिसा में बहे ले। अउरी प्रमुख नदी सभ में पडरौना शहर के उत्तर में बहे वाली झरही नदी आ अउरी उत्तर में बाँसी नदी, कुशीनगर के पच्छिम से बहे वाली खनुआ नदी, आ छोटी गंडक से पच्छिम ओर बहे वाली एकर सहायक माउनि नदी प्रमुख नदी बाड़ी। एह इलाका में जगह-जगह कई गो ताल भी पावल जालें, इनहन में पिपरा मुफ्ती आ तुर्कहा ताल आ पिपरइचा ताल प्रमुख बाने।\nकुशीनगर के पच्छिम ओर गोरखपुर में मौसम बेध वाला इस्टेशन बा जहाँ के आँकड़ा एह जिला का प्रतिनिधित्व करे वाला मानल जा सके ला। एह आँकड़ा सभ के हिसाब से देखल जाय तब जनवरी के महीना सभसे ठंढा होला आ एह महीना के औसत अधिकतम डेली तापमान 23 C आ न्यूनतम औसत डेली तापमान 9.9 C रहे ला। मई के महीना सभसे गरम होला आ एह महीना में इहे अधिकतम औसत डेली ताप बढ़ के 39 C आ न्यूनतम औसत डेली तापमान 25.9 C हो जाला। कुल सालाना औसत बरखा 1203 मिलीमीटर होले आ एकर ज्यादातर हिस्सा जून से सितंबर ले रहे वाला मानसून के सीजन में होला।\nकुशीनगर जिला में धर्म अनुसार जनसंख्या\nसाल 2011 के जनगणना के आँकड़ा के अनुसार कुशीनगर जिला के कुल जनसंख्या 3,560,830 रहल, यानी कि लिथुआनिया देस के बराबर या अमेरिकी राज्य कनेक्टिकट के बराबर एह जिला के जनसंख्या रहल। एह हिसाब से भारत के 640 जिला सभ में एह जिला के रैंक 81वाँ रहल। जिला में जनसंख्या घनत्व 1,226 निवासी प्रति वर्ग किलोमीटर (3,180/वर्ग मील) रहल। जिला में जनसंख्या बढ़ती के दर 2001-2011 के एक दशक के अवधि में 23.08% रहे। कुशीनगर जिला में लिंगानुपात 955 औरत प्रति 1000 मरद रहल, आ साक्षरता दर 67.66% दर्ज कइल गइल।\nकुशीनगर जिला के अर्थब्यवस्था मुख्य रूप से खेती आधारित बा आ इहँवा के 77 प्रतिशत जमीन पर खेती कइल जा रहल बाटे। नेट बोवाई वाला क्षेत्र के रकबा 223,166 हजार हेक्टेयर दर्ज कइल गइल बा आ 5156 हेक्टेयर जमीन परती के रूप में रहल; जिला में फसल इंटेंसिटी 156.1 % दर्ज कइल गइल। कुल खेतिहर लोग के जनसंख्या 2,85,698 रहल जेह में ज्यादातर लोग (2,75,698) छोटहन आ सीमांत किसान रहे। इलाका में उपराजल जाए वाली प्रमुख फसल सभ में धान, ऊख, गोहूँ, मसुरी इत्यादि बाटे। सिंचनी के साधन के रूप में नहर आ ट्यूबवेल के इस्तेमाल प्रमुख बा। खेती के साथे-साथ गाइ, भइस, भेड़-बकरी नियर मवेशी पालल जालें।\nसाल 2010-11 में पूरा जिला में रजिस्टर्ड उद्योगी इकाई सभ के गिनती 3,736 रहल जेह में आठ गो इकाई मध्यम भा बड़ कटेगरी में रहलीं स। एह में से ज्यादातर इकाई सभ पड़रौना में स्थापित बाड़ी सऽ। एकरे अलावा कसया, सिर्गतिया, नदवार आ सिसवा बुजुर्ग में उद्योगिक इकाई स्थापित बा।\nचीनी मिल एह इलाका में सभसे प्रमुख आर्थिक आधार हवे। पड़रौना, सेवरही, रामकोला, लक्ष्मीगंज, खड्डा आ हाटा नियर जगहन पर चीनी मिल बाड़ी स। कुल छह गो भारी चीनी मिल के अलावे एह इलाका में छोट लेवल पर भी क्रशर स्थापित बाने। पूरा जिला के सगरी छोटहन क्रशर सभ के लगभग 42% हिस्सा अकेले पडरौना ब्लॉक में बा। हालाँकि, पड़रौना के चीनी मिल के बहुत दिना से बंद होखे के कारण आ किसान लोग के गन्ना के कीमत के भुगतान न करे के कारन कुर्की के आदेस हो गइल रहल। हाल के समाचारन के मोताबिक एकरा फिर चालू होखे के उमेद बा।\nजहाँ तक ले जिला के आर्थिक बिकास के बात बा, साल 2006 में पंचायती राज मंत्रालय द्वारा देस के कुल 640 जिला सभ में से बीछल गइल 250 सबसे बैकवर्ड जिला सभ में कुशीनगर जिला भी शामिल कइल गइल रहे। वर्तमान में उत्तर प्रदेश के 34 गो जिला सभ में से इहो जिला एक बा जेकरा के पिछड़ा क्षेत्र ग्रांट फंड प्रोग्राम (BRGF) के तहत धन जारी कइल जा रहल बा।\n↑ पुराना हाइवे नंबरिंग में इनाहन के नंबर NH-28 आ NH28B रहल।\n↑ आर एल सिंह द्वारा बाँटल भारत के प्राकृतिक प्रदेश में मध्य गंगा मैदान के कई हिस्सा में बाँटल गइल बा जेह में एक घाघरा-गंडक दोआब हवे।\n↑ "Administration". Kushinagar.nic.in. पहुँचतिथी 2017-12-08.\n↑ कुशीनगर:इतिहास, सरकारी वेबसाइट पर।\n↑ J.P. Mittal (2006). History Of Ancient India (a New Version)From 4250 Bb To 637 Ad. Atlantic Publishers & Dist. पप. 426–. ISBN 978-81-269-0616-1.\n↑ Lars Fogelin (2 मार्च 2015). An Archaeological History of Indian Buddhism. Oxford University Press. पप. 23–. ISBN 978-0-19-994822-2.\n↑ कुशीनगर जिला: लोकेशन गूगल मैप पर।\n↑ कुशीनगर: जिला प्रोफाइल, सेंट्रल ग्राउंडवाटर बोर्ड।\n↑ 8.0 8.1 8.2 8.3 8.4 8.5 "District Census 2011". Census2011.co.in. 2011. पहुँचतिथी 2011-09-30.\n↑ US Directorate of Intelligence. "Country Comparison:Population". पहुँचतिथी 2011-10-01. Lithuania 3,535,547 July 2011 est.\n↑ "2010 Resident Population Data". U. S. Census Bureau. ओरिजनल से 2013-10-19 के पुरालेखित. पहुँचतिथी 2011-09-30. Connecticut 3,574,097\n↑ 11.0 11.1 जिला प्रोफाइल, कृषि बिज्ञान केंद्र कुशीनगर।\n↑ Brief Industrial Profile of Kushinagar District U.P. MSME - Development Institute. Ministry of MSME, Government of India.\n↑ "padrauna sugar mill kurk, tendar on 29 october". Jagran.com. 2014-10-16. पहुँचतिथी 2017-12-08.\n↑ 06:03. "पडरौना शुगर मिल शुरू होने के आईने में किसानों के चेहरे कहीं धूमिल न हो जाए !". Jansattanews.com. पहुँचतिथी 2017-12-08. CS1 maint: numeric names: authors list (link)\n↑ 16.0 16.1 Ministry of Panchayati Raj (सितंबर 8, 2009). "A Note on the Backward Regions Grant Fund Programme" (PDF). National Institute of Rural Development. ओरिजनल (PDF) से5अप्रैल 2012 के पुरालेखित. पहुँचतिथी 27 सितंबर 2011.\nविकिमीडिया कॉमंस पर संबंधित मीडिया Kushinagar district पर मौजूद बा।\nकुशीनगर जिला के प्रोफाइल, नीति आयोग।\nकुशीनगर जिला के आसपास के जगह\nमहराजगंज जिला पच्छिम चंपारण जिला, बिहार\nदेवरिया जिला गोपालगंज जिला, बिहार\n"https://bh.wikipedia.org/w/index.php?title=कुशीनगर_जिला&oldid=692739" से लिहल गइल\nएह पन्ना पर आखिरी बेर संपादन 11 मई 2021 के 08:57 बजे भइल रहल।


नेहा श्री आ के कल्लू के बिआह फिलिमावल गइल – Anjoria\nजब तक होवे नाहीं फेरे सात, तब तक बबुनी नाही बबुआ के …\nचलो रे डोली उठाओ कहार , पिया मिलन की ऋतु आयी ….\nकूछ अइसने गीत सभका मन में बेर बेर गूंजत रहुवे जब राजस्थानी स्टार अभिनेत्री नेहा श्री आ भोजपुरी स्टार गायक नायक अरविन्द अकेला कल्लू के बिआह के सीन फिलिमावल जात रहुवे. बिआह के ई शूटिंग आरा जिला के गाँव में होखत रहे. सीन देख के सगरी गाँव वाले आ फिलिम के यूनिट बहुते खुश होत रहले.\nबाकिर ई सीन रियल ना होके रील वाला रहुवे आ “सजना मंगिया सजाई द हमार” फिलिम के शूटिंग में होखत रहुवे. अरविन्द अकेला कल्लू आ नेहा श्री के जोड़ी पहिला बेर एह फिलिम में देखे के मिली.\nलेखक-निर्देशक ओम जी यादव के निर्देशन में बनत एह महिला प्रधान आ सपरिवार देखे जोग फिलिम के शूटिंग बिहार के खूबसूरत लोकेशनन प करावल जात बा.\nनिर्माता हलचल सिंह, कार्यकारी निर्माता कन्हैया कुशवाहा, निर्माण नियंत्रक शादाब सिद्दकी, गीतकार आ संगीतकार राकेश निराला हउवें.\nकलाकारन में खलअभिनेता बालेश्वर सिंह आ बतासा चाचा उर्फ़ मनोज टाईगर, आ सी पी भट्ट के गज़ब के अभिनय देखे के मिली एह फिलिम में. साथे गायक नायक रविराज दीपू आ अर्चनो सिंह नज़र अइहें.


Janvaadi Writer Sangh Bihar Adhyaksh Proffesor Neeraj Singh Remembering ghanshyam Shukla Bhojpuri - Bhojpuri आंदोलन से जुड़ल घनश्याम शुक्ल के याद करते जनवादी लेखक संघ बिहार के अध्यक्ष प्रोफेसर नीरज सिंह – News18 हिंदी\nBhojpuri आंदोलन से जुड़ल घनश्याम शुक्ल के याद करते जनवादी लेखक संघ बिहार के अध्यक्ष प्रोफेसर नीरज सिंह\nआखर परिवार के अभिभावक आ कुशल नेतृत्वकर्त्ता आदरणीय घनश्याम शुक्ल जी के निधन ना खाली पंजवार आ आखर परिवार खातिर बलुक सउंसे भोजपुरी आंदोलन खातिर संचहूं के बहुत दुखद समाचार बा. हम उहांके बहुत दुखी मन से आपन विनम्र श्रद्धांजलि अर्पित कर रहल बानी.\nशुक्ल जी समाजवादी विचारधारा के प्रति आजीवन समर्पित रहीं. उहांके सन 1974 में लोकनायक जयप्रकाश नारायण जी के नेतृत्व में शुरू भइल महंगाई, भ्रष्टाचार, बेरोजगारी के समाप्ति आ रोजगारपरक शिक्षा नीति के मांग के साथ शुरू भइल आ अंततः तानाशाही विरोधी सम्पूर्ण क्रांति में तब्दील सत्ता परिवर्तनकारी आंदोलन के एगो समर्पित कार्यकर्ता रहीं. ओह आन्दोलन के समाप्ति के बादो उहाँके अपना आसपास एगो सुखी, समरस आ प्रगतिशील समाज के निर्माण के सपना के जमीन पर उतारे खातिर आजीवन प्रयासरत रहनी हां. जयप्रभा महाविद्यालय ,कस्तूरबा गांधी बालिका विद्यालय, पं. बिस्मिल्ला खान संगीत विद्यालय आ एम .सी. मैरीकॉम खेल अकादमी जइसन परिकल्पना के साकार कइल उहें जइसन क्रांतिकारी सोच राखे वाला ऋषितुल्य समाजकर्मी के बस के बात रहल हा . आज पंजवार के लइकी सभ अगर हॉकी जइसन खेल में आपन विशिष्ट पहचान बनावे के दिशा में तेजी से अग्रसर बाड़ीस , त निश्चित रूप से ओकरा पीछे शुक्ल जी आ उहाँके आपन आदर्श मानके पूर्ण समर्पित भाव से उहाँके साथे चलेवाला भाई संजय सिंह जइसन मनस्वी युवा लोगन के ही संकल्प आ साधना बा .\nसन 2014 में वीर कुंवर सिंह विश्वविद्यालय के स्नातकोत्तर भोजपुरी विभाग के अध्यक्ष नियुक्त भइला के बाद हमार भोजपुरी आंदोलन के साथे सक्रिय जुड़ाव भइल . कुछ ही समय के बाद हमरा मॉरीशस यात्रा के सुअवसर भी मिलल जहवां बहुत से भोजपुरी सेवी लोगन से भेंट भइल. ओहि घरी से हम भोजपुरी भाषा आ साहित्य के विकास खातिर सक्रिय तमाम संस्थन के गतिविधियन से भी जुड़नी . फेसबुक प नवीन जी , संजय जी , देवेंद्र जी आदि लोगन के पोस्ट के माध्यम से आखर आ भोजपुरिया स्वाभिमान आंदोलन के जाने के मौका मिलल . कुछ दिन तक हम आखर के व्हाट्सएप ग्रुप से भी जुडल रहनी . ओहि क्रम में छपरा में पंचमेल के स्थापना सम्मेलन में भाग लेबे के हमरा अवसर मिलल .ओहिजा हमार भेंट पंजवार आ आखर के भोजपुरिया स्वाभिमान आंदोलन के चर्चित नाम भाई संजय सिंह जी से भइल . हम उहाँके पंजवार के अश्लीलता मुक्त भोजपुरी आंदोलन के बरियार केंद्र बनावे खातिर बहुत उत्साहपूर्वक बधाई दिहनी त उहाँके आपन बड़प्पन देखावत बहुत विनम्रतापूर्वक ई श्रेय अकेले लेबे से इनकार कइनी आ आखर के उपलब्धि के अपना गुरुजी आदरणीय घनश्याम शुक्ला जी के नेतृत्व में अनुकरणीय टीम भावना के साथे कइल गइल काम के परिणाम बतावनी . फेर उहाँके विस्तार से शुक्ल जी के बारे में बतावनी . जवन उहाँके ओह घरी हमरा के बतवले रहीं , आज मोटामोटी सभ केहुये जानत बा , एह से हम ओकरा के दोहराइब ना . हं , ई जरूर कहब कि अपना गुरुजी से पहिले पहिल हमरा के संजय जी ही परिचय करवले रहीं . तबहूँओ ऊ शुक्ल जी से हमार प्रत्यक्ष परिचय ना रहे .\nआदरणीय शुक्ल जी से प्रत्यक्ष परिचय के सुयोग हमरा आरा में ही उपलब्ध भइल . भइल ई कि सम्प्रति कैलिफोर्निया, अमेरिका में रहेवाली भोजपुरी के प्रख्यात आरानिवासी लोकगायिका स्वस्ति पांडेय के आरा आगमन के उपलक्ष्य में उनकरा सम्मान में सुप्रसिद्ध आरा नागरी प्रचारिणी सभा के सभागार में एगो दू घंटा के कार्यक्रम आयोजित कइल गइल . स्वस्ति हमार गुरुजी आ पूर्व सहयोगी स्व. डॉ कपिलदेव पांडेय जी के सुपुत्री हई आ हमार शिष्या भी हई . खैर , ओह कार्यक्रम में हमहूँ आमंत्रित रहीं . गइल भी रहीं . ओहि कार्यक्रम में शुक्ल जी से हमार पहिला बेर प्रत्यक्ष भेंट भइल . संयोग से ई मुलाकात भी संजय सिंह जी ही करववनी . ओकरा बाद हमनी के संगहिं बइठ के सउँसे कार्यक्रम देखनी जा . अंत में आयोजक लोग के तरफ से हम आ साहित्यकार – मित्र भाई जितेंद्र कुमार जी आदरणीय घनश्याम शुक्ल जी समेत तमाम विशिष्ट आमंत्रित लोगन के अंगवस्त्र देके सम्मानित भी कइनी जा. साथे बइठे के दौरान हमनी के जेपी आंदोलन में.अपना भागीदारी आ सक्रियता के जानकारी एक – दूसरा से साझा कइनी जा . ई एगो बहुते सुखद सुअवसर रहे हमरा खातिर . शुक्ल जी के सहज – सादगीपूर्ण स्नेहिल व्यवहार आ ओह दिन उहाँके के संक्षिप्त संग – साथ एगो अविस्मरणीय अनुभव बन गइल रहे .\nशुक्ल जी से हमार दोसरका भेंट सन 2019 में पंजवार में ही भइल रहे . अवसर रहे देश के प्रथम राष्ट्रपति देशरत्न डॉ. राजेन्द्र प्रसाद जी के जयंती प आयोजित दू दिवसीय भोजपुरिया स्वाभिमान सम्मेलन के . हम ओहदिन लगभग समय से पंजवार पहुँचल रहीं . आयोजन – स्थल पर ओह घरी ले कवनो खास भीड़ ना रहे बाकिर लोगन के आवे के सिलसिला शुरू हो गइल रहे . गाड़ी से उतरते हम परिचित आयोजक लोग के खोजे के सुरुये कइले रहीं कि आगे बढ़ के शुक्ल जी हमरा के अंकवारि में भर लेहनी . उहाँके ऊ गर्मजोशी ताजिनगी भुलाये के चीज नइखे . फेर त कहवां उठाईं , कहवां बइठाईं आ ओहि में उपस्थित लोगन से भेंट करवावे के सिलसिला . गहिर आत्मीयता से सराबोर ओह आतिथ्य भावना के तत्परता के अंत तबे भइल रहे जब उहाँके हमरा के भाई जौहर साफ़ियाबादी जी आ सुजीत सिंह सौरभ के साथे कॉलेज के छत पर चल रहल भोजन के कार्यक्रम में सम्मिलित करवा दिहनी . हम उहाँसे से बेर- बेर अउर अतिथि लोगन के देखे के आग्रह करीं आ उहाँके ई कह के हमरा के चुप करा दिहीं कि ‘ अउर लोग पंजवार पहिलहुँ आवत रहल बा , रउआ पहिला बेर आइल बानी . अगिला बेर आइब त रउआ एह परिवार के सदस्य होके रहब.’ बाकिर ऊ उहाँके के आपन विशिष्ट अंदाज रहे आत्मीयता प्रदर्शन के . जेकरा से भेंटी , ओहितरे गर्मजोशी आ आत्मीयता के साथे भेंटी.\nओहिजा हमरा सम्मेलन के पहिलका दिन के उद्घाटन- सह- विचार गोष्ठी सत्र के अध्यक्षता करे के सौभाग्य मिलल रहे . सम्मेलन के उद्घाटनकर्ता रहीं जय प्रकाश विश्वविद्यालय , छपरा के तत्कालीन विद्वान आ सहृदय कुलपति डॉ. हरिकेश सिंह जी .आचार्य जौहर साफ़ियाबादी के संगे-संगे मंच प भाई डॉ.भगवती प्रसाद द्विवेदी , डॉ. राम नारायण तिवारी,डॉ. प्रकाश उदय , डॉ. प्रमोद कुमार तिवारी सहित बहुत से स्थानीय गणमान्य लोग भी उपस्थित रहे . कार्यक्रम के प्रारंभ में आयोजन समिति के तरफ से शुक्ल जी अतिथि लोग के भोजपुरिया गमछा अउर फूलमाला पेंहा के बहुते हार्दिकता के साथे स्वागत कइले रहीं आ बहुत प्रभावशाली आ सुलझल अंदाज में अश्लीलता विरोधी भोजपुरिया स्वाभिमान आंदोलन के आरम्भ के पृष्ठभूमि प प्रकाश डलले रहीं . दोसरा सत्र यानी सांझ के सत्र में युवा रचनाकार लोग के कविता पाठ के कार्यक्रम रहे . हमरा ओहि दिन आरा लौट आवे के त रहे बाकिर हम कविता – पाठ वाला कार्यक्रम के आद्यंत सुन के लवटे के मूड में रहीं . पंडाल में बइठले रहीं कि प्रियवर देवेंद्र नाथ तिवारी जी अनुरोधपूर्वक कहलन कि आदरणीय भाई रामनारायण तिवारी जी के हम अपना साथे लेले जयितीं त बहुत बढ़िया रहीत. उहाँके गाजीपुर लवटल जरूरी बा. हं, रउआ शुक्लजी के घर पर भोजन कर के जाये के बा ‘देवेंद्र जी के बात मानके हम अपना कार्यक्रम के संशोधित कर दिहनी आ अपना प्रिय शिष्य डॉ. सुधीर कुमार सिंह आ भाई साहेब सिंह विजेता जी के साथे आदरणीय शुक्ल जी के घरे गइनी. ओहिजा उहाँके के सपरिवार जतना उत्साह आ सम्मान के साथे हमनी के भोजन करवनी, ऊ भुलाये के चीज नइखे. खइला-पियला के बाद उहाँके जइसन गाढ़-छल्हिगर आ सवदगर सजाव दही भरपेट आग्रहपूर्वक खिअवनी, ओकर कवनो जबाब नइखे . उहाँके बेर-बेर अनदिनों कबहीं पंजवार आवे के कहनी, बाकिर कहां ! कोरोना के आमद भइल आ प्रत्यक्ष मिले -जुले के सभ राह -रास्ता बंद भ गइल. बीच में कभीं संजय जी उहाँसे फोन प परस्पर कुसल-क्षेम जानेवाला संक्षिप्त बातचीत करवले रहीं . ओह दौरान भी उहे जानल – पहचानकल आत्मीयता, स्नेह आ सम्मान के भाव .\nसंयोग से शुक्ल जी से पिछला 24 अक्टूबर के तनिका देर खातिर मिले के सौभाग्य मिलल रहे . अवसर रहे सिवान जिला भोजपुरी विकास मंडल के अधिवेशन में शामिल होखे के . हमार परम् मित्र मार्कण्डेय दीक्षित के आदेश रहे कि स्मृतिशेष पं अक्षयबर दीक्षित स्मृति – ग्रंथ के लोकार्पण -समारोह में रउआ जरूर आयीं . हम अपना मित्र – साहित्यकार भाई जितेंद्र कुमार जी के साथे ओह आयोजन में शामिल होखे खातिर गइल रहीं . शुक्ल जी ओह कार्यक्रम में कुछ देर खातिर आइल रहनी . तब हमरा उहाँके असाध्य बीमारी के बारे में पता भी ना रहे . बस , उहाँसे संक्षिप्त हाल – चाल भइल . हम ना जानत रहीं कि उहाँसे आखिरी बार भेंट हो रहल बा .\nआदरणीय घनश्याम शुक्ल जी एगो क्रांतिकारी युगपुरुष रहनी हां . बिहार के ग्रामीण समाज में जहां भांति – भांति के विकृति पनप रहल बाड़ीस, जाति – धर्म आ क्षेत्र के आधार पर सामाजिक विघटन के प्रक्रिया चल रहल बा , ओहिजा देश आ समाज के शिक्षा आ संस्कृति के प्रसार के माध्यम से जोड़े के सकारात्मक प्रयास करेवाला शुक्ल जी जइसन इक्का – दुक्का क्रांतिकारी साधक व्यक्तित्व नदी के द्वीप के समान कहीं – कहीं दिखलाई पड़ रहल बाड़न . शहनाई के जादूगर भारतरत्न पं . बिस्मिला खान के जन्मस्थली डुमरांव आ कर्मस्थली काशी में उनकरा नाम प कवनो संस्था के स्थापना भइल बा कि ना, हमरा एकर जानकारी नइखे , बाकिर पंजवार में उहाँके नाम पर संगीत विद्यालय के स्थापना शुक्ल जी कइले बानी . असहीं महान महिला मुक्केबाज एम. सी .मेरीकॉम के नाम प बिहार के एगो लगभग अनाम – अनजान गांव पंजवार में बिना कवनो सरकारी सहयोग के खेल अकादमी के स्थापना होई , ई बात अशांत सुदूर उत्तर- पूर्व के कवनो आदमी कभी सोचलहुँ ना होई . जेपी के नाम प सिताबदियारा , छपरा आ पटना में राष्ट्रीय – अंतराष्ट्रीय स्तर के संस्थानन के स्थापना जरूर बहुत महत्त्वपूर्ण कहल जाई बाकिर पंजवार में जयप्रभा महाविद्यालय के सामाजिक सहयोग से स्थापना संचहूँ के ऐतिहासिक महत्त्व के कार्य कहल जाई . निश्चित रूप से ई सब कार्य आ संस्थन के चलते शुक्ल जी हमेशा इयाद कइल जाइब.\nस्मृतिशेष घनश्याम शुक्ल जी अपना सकारात्मक, धर्मनिरपेक्ष आ सुस्पष्ट समाजवादी-राष्ट्रवादी सोच आ साधना के बल पर एगो प्रेरणादायक व्यक्तित्व आ कर्मवीर युगपुरूष के रूप में आवेवाली पीढियन के स्मृति में हमेशा बनल रहब. उहाँके स्मृति के बेर-बेर सादर नमन आ अश्रुपूरित श्रद्धांजलि.\n(देवकुमार पुखराज वरिष्ठ पत्रकार हैं, आलेख में लिखे विचार उनके निजी हैं.)\nFIRST PUBLISHED : December 25, 2021, 15:14 IST


These officers will sink your ship Nitish Kumar Read Chaneshar Letter in Bhojpuri Bhojpuri: चनेचर चा के चिट्ठी: ई अफसर लोग तs राउर जहाज डूबा दिहें नीतीश बाबू!\nBhojpuri: चनेचर चा के चिट्ठी- ई अफसर लोग तs राउर जहाज डूबा दिहें नीतीश बाबू!\nकोरोना महामारी में अफसरशाही के परपंच देख के उनका देह में लहर उठल रहे. गांव होखे बा शहर, सगरे हाहाकार मचल बा. लेकिन अफसर लोग के नजर में सभ ठिक्के बा. सच्चाई पs परदा डाल के ई अफसर लोग सरकार के भी सभ निमने देखा रहल बड़े.\nLast Updated: May 20, 2021, 12:49 PM IST\nचनेसर चा के मन कुछ बेचैन रहे. मन में बबंडर उठल तs दलान के एह कोना से ओह कोना चक्कर मारे लगले. कोरोना महामारी में अफसरशाही के परपंच देख के उनका देह में लहर उठल रहे. गांव होखे बा शहर, सगरे हाहाकार मचल बा. लेकिन अफसर लोग के नजर में सभ ठिक्के बा. सच्चाई पs परदा डाल के ई अफसर लोग सरकार के भी सभ निमने देखा रहल बड़े. सोच-बिचार के उदबेग में चनेसर चा कुछ बुदबुदाए लगले. फेन कगज-कलम उठा के चौकी पs बइठ गइले. मन के बोझा हलुक करे खतिर जोर से सांस खींच के कहले, हमार बात सरकार भिरी पहुंची कि ना ? मालूम नइखे, लेकिन आज हम नीतीश बाबू के चिट्ठी लिखब जरूर.\nचनेसर चा के चिट्ठी\nचनेसर चा कलम उठा के लिखे लगले, हजूर के दंडवत, गांव के गरीब किसान रउआ से हाथ जोड़ के कुछ कहल चाहत बा. भारत में तीन इंजीनियर नामी मुखमंतरी बनले. रउओ ओकरा में एक बानी. सोच-बिचार अलहदा होखे के चलते रउआ से जनता के उमेद भी बहुत अधिक बा. महामारी में अगर जनता के दुख दर्द होई तs ऊ आपन तकलीफ केकरा से कही ? लेकिन अफसोस के बात ई बा कि जनता के आवाज रउआ भी पहुंच नइखे पावत. जनता अउर सरकार के बीच देवाल बन के खाड़ा बा अफसर लोग के परपंच. ऊ सही बात रउआ भी पहुंचे निइखन देत. ऊ बिगड़ल बेबस्था के भी रंग-पोत के निमन देखा रहल बाड़े. लेकिन रउआ भरमाई मत. अफसर के आंख से ना बलिक अपना आंख से देखीं कि जनता कवन हाल में जिनगी गुजार रहल बिया. कुछ दिन पहिले रउए पाटी के एक नेता कहले रहन, अस्पताल के बेबस्था सुधारीं ना तs अफसर डूबा दिहें रुउआ के. हमरो कहनाम इहे बा कि गलती करिहें अफसर अउर भरे के परी सरकार के.\nहजूर ! अफसर तs आंख में धूर झोंक रहल बाड़े\nचनेसर चा रोक के कुछ सोचे लगले. फेन लिखले, बेगूसराय के अफसर लोग कइसे सरकार के आंख में धुर झोंकले, तनी एकरा पs बिचार करीं. तारीख 17 मई, दिन सोमार. रउआ बेगूसराय के बाघा सामुदायिक किचेन के भरचुल जांच कइले रहीं. ओह दिन सामुदायिक भवन के बिहुती घर जइसन सजावल गइल रहे. फरस पर ललका कलीन. गद्देदार कुरसी. कुरसी टेबुल के उज्जर बगबग खोल के ओहार. टेबुल पs उजरका चमचम्मी. अइसन टंच बेबस्था तs निमन निमन बरियात में ना रहे. माल जनता के रहे एह से मिरजा के होली खेले में कवनो दिक्कत ना रहे. एक टेबुल पs दू अदिमी बइठ के शांति से खात रहन. रउआ नजर के सामने सामाजिक दूरी के भरपूर पालन देखावल गइल. लेकिन ई सभ नजर के धोखा रहे. कोरोना महामारी में जहां सगरे चीख पुकार मचल बा ओह स्थिति में सामुदायिक किचन के होटल जइसन चकाचक कइसे देखावल गइल ? अबहीं जब पइसा के कमी बा तs भोजन के बदले सजावट पs खारचा काहे भइल ?\nएक्के दिन के बाद एकर पोल खुल गइल. तारीख 18 जून, दिन मंगर, समय रात के करीब आठ बजे. इहे सामुदायिक किचेन आपन ओरिजनल रूप में सामने आ गइल. करीब डेढ़- दू सौ अदिमी के भीड़ जुट गइल. गेट पर धाक्का धुक्की, ठेला ठेली, खींचा खीची शुरू हो गइल. पहिले जाये के फेरा में अदिमी प s अदिमी चढ़े लगले. कोरोना गाइडलाइंस चल गइल बूंट लादे. जब गिरील सटा के गेट बंद भइल तब तनी शांति भइल. लेकिन अकरा बादो हौल में आदिमी के भीड़ ढुक गइल रहे. सोमार के जवना टेबुल पs दू अदिमी खात रहन अब ओकरा पs चार-पांच अदिमी बइठ के जिमावत रहन. जे सीट लूटे में पिछुआ गइल ओकरा खाड़ा रहे के पड़ल. दरी, कालीन, गाद्दा अउर चमकऊआ ओहार गायब रहे. पुरान-धुरान टेबुल कुरसी पs लोग सट-सट के खात रहन. नीतीश बाबू समझ लीं, रउआ सही देखनी कि गलत देखनी.\nटंच इंतजाम के असलियत\nचनेसर चा चिट्ठी के पारगराफ बदलले. तरीख 18 जून, दिन मंगर. वैशाली जिला के दू सामुदायिक किचेन हाजीपुर अउर महुआ के रउआ भरचुअल जांच कइले रहीं. रउआ नजर में टोटल इंतजाम चकाचक देखावे खातिर अफसर लोग पूरा जोगाड़ कइले रहन. हाजीपुर सेंटर के साज-सजावट में कवनो कमी ना रहे. बेसहारा लोग के भोजन करे खातिर टेबुल बेंच के इंतजाम कइल गइल रहे. सामाजिक दूरी के भी नियम लागू रहे. एक बेंच पs एक अदिमी. अतना कइलो के बाद अफसर लोग ई बूझात रहे कि अगर मुखमंतरी जी कवनो दिक्कत के बारे में सवाल पूछ देले तs कहीं खाये वला लोग शिकाइत मत कर देस. राउर भिडियो कनपरेसिंग के पहिले एगो अफसर खाये वला लोग के समझावे लगले, अगर मुखमंतरी जी भोजन के इंतजाम के बारे में पूछिहें तs का कहे बा. अफसर सिखवले, सीएम साहेब के पूछला पs कहे के बा, दू टाइम भोजन मिल रहल बा, एकदम बढ़िया. सभ केहू बढ़िया-बढ़िया कह देलस. रउओ खुश हो गइनी. रउआ कोरोना काल में सामुदायिक किचेन एह से खोलले बानी जवना से कि महामारी में केहू भूख से बेयाकुल ना रहे. मकसद तs नेक बा लेकिन अफसर लोग सफल होखे दिहें तब नूं. अगर बेवस्था सही में ठीक बा तs केहू के सिखवला-पढ़वला के भला का जरूरत बा ?\nअफसर लोग में तालमेल नइखे\nचनेसर चा लिखले, हुजूर अफसरे लोग के चलते सरकार के पटना हाईकोट में फजीहत हो गइल. बक्सर में मौत अउर गंगा घाट पs दाह संस्कार के अफसर लोग अलग-अलग रिपोट देले. राज के मुख सचिव हलफनामा में कहले कि बक्सर में6लोग के मौत भइल बा. दोसरा देने पटना परमंडल के कमिश्नर अपना रिपोट में कहले कि बक्सर के चरित्तर बन शमसान में5मई से 15 मई के बीच 789 लोग के दाह संसकार कइल गइल. तब हाईकोट के पूछे के पड़ल कि केकर रिपोट के सांच मानल जाव ? मुख सचिव अउर कमिश्नर के आफिस पटने में रहे. कवनो रिपोट देवे के पहिले आपस में राय-सलाह करे के चाहत रहे. लेकिन अइसन ना भइल. पटना हाईकोट तs पहिलहीं से सरकार के काम से नाखुश रहे. ई रिपोट से तs पब्लिक भी समझ गइल कि हाकिम लोग महामारी में कइसे काम कर रहल बाड़े. रउए आदेश पs असकूल के देवाल पs गांधी जी के सात शिक्षा लिखल बा. एकरा में लिखल बा सिधांत के बिना राजनीति अउर अंतरआतमा के बिना सुख, पाप के समान बा. शासन के संचालन अफसर-करमचारी के मार्फत ही होला. अगर अफसर-करमचारी के अंतरआत्मा में खोट आ जाई तs शासन के सुख कवना काम के रह जाई. गरीब किसान के लिखे में अगर भूल-चूक भइल होई तs माफ करबs. बाकी भगवान के दया से सभ कुछ ठीक रहे. (लेखक अशोक कुमार शर्मा वरिष्ठ स्तंभकार हैं. यह उनके निजी विचार हैं.)


कोरबा/जिला निर्वाचन अधिकारी किरण कौशल ने आदर्श आचार संहिता के संबंध में सभागार बैठक रखी... video - id 361a92977436c0 - Veblr Mobile\nकोरबा/जिला निर्वाचन अधिकारी किरण कौशल ने आदर्श आचार संहिता के संबंध में सभागार बैठक रखी...\nAhmedabad: Congress candidate Raju Parmar will file nomination form today after rally\nWatch Ahmedabad: Congress candidate Raju Parmar will file nomination form today after rally With HD Quality\nसरकारी कार्यालयों में डीसी का छापा, कामकाज पर जताई नाराजगी\nDemonetization: RBI halted supply of new currency notes\nਕੈਸ਼ ਦੀ ਕਮੀ ਦੇ ਚਲਦਿਆਂ ਫਿਰ\nਰਿਜ਼ਰਵ ਬੈਂਕ ਨੇ ਘੱਟ ਕੀਤੀ ਨੋਟਾਂ ਸਪਲਾਈ\nਆਉਣ ਵਾਲੇ ਦਿਨਾਂ 'ਚ ਹੋ ਸਕਦੀ ਹੈ ਕੈਸ਼ ਦੀ ਕਿੱਲਤ\nWatch Demonetization: RBI halted supply of new currency notes With HD Quality\nIn surataman falls from the 4th floor and dies\nWater Flows Over Texas Dam\nWatch Water Flows Over Texas Dam Video.\nदेखिये रोहतक से कौन मारेगा बाजी ? || ANV NEWS ROHTAK - HARYANA # ANURADHA_TURAN\nWatch देखिये रोहतक से कौन मारेगा बाजी ? || ANV NEWS ROHTAK - HARYANA # ANURADHA_TURAN With HD Quality\nपवन जल्लाद ने कहा तारीख निकालो में आकर चारों को फांसी दूंगा THE NEWS INDIA\nWatch पवन जल्लाद ने कहा तारीख निकालो में आकर चारों को फांसी दूंगा THE NEWS INDIA With HD Quality\nWatch कोरबा/जिला निर्वाचन अधिकारी किरण कौशल ने आदर्श आचार संहिता के संबंध में सभागार बैठक रखी... With HD Quality\n<iframe src="https://veblr.com/embed/361a92977436c0/rnn-news-27-11-2019?autoplay=true&autoplaynext=true" class="strobemediaplayback-video-player" type="text/html" width="640" height="384" scrolling="no" frameborder="0" allowfullscreen></iframe>


शिक्षामित्रन के मांग सकारे के निर्देश दिहलें यूपी के मुख्यमंत्री – टटका खबर\nलखनऊ, 06 मई (वार्ता). उत्तर प्रदेश के मुख्यमंत्री योगी आदित्यनाथ आजु बेसिक शिक्षा के अपर मुख्य सचिव राज प्रताप सिंह के शासनादेश जारी क के शिक्षामित्रन के मांग सकार लेबे ला जरुरी कार्रवाई करे के निर्देश दे दिहलें.\nसरकारी प्रवक्ता जानकारी दिहलें कि शिक्षामित्रन के एगो प्रतिनिधिमण्डल आजु मुख्यमंत्री से उनुका सरकारी आवास पर भेंट कइलसि. मुख्यमंत्री ओह लोग के बात ध्यान से सुननी आ विभाग के अपर मुख्य सचिव के एह लोग के मांग सकार लेबे ला जरुरी कार्रवाई करे के निर्देश दिहलें जेहसे कि भर्ती परीक्षा में टीईटी पास शिक्षामित्रन का सोझा कवनो तरह के समस्या ना आवे.\nप्रतिनिधिमण्डल मुख्यमंत्री से निहोरा कइलसि कि बेसिक शिक्षा परिषद में 68,500 सहायक अध्यापकन के भर्ती में टीईटी पास शिक्षामित्रन के उच्चतम न्यायालय के आदेश का हिसाब से क्रम में यथोचित प्राथमिकता दिहल जाव.\nप्रतिनिधिमण्डल के कहना रहल कि सहायक अध्यापक भर्ती परीक्षा में पास अंक के सीमा में छूट मिले, 25 प्रतिशत अतिरिक्त भारांक मिले आ टीईटी-2013 के वैधता के भर्ती परीक्षा में अनुमन्य कइल जाव.\nTags: उत्तर प्रदेश, शिक्षामित्र


टैंगानिका झील - विकिपीडिया\nटैंगानिका झील अफिरका के बिसाल झील सभ में से एक बा। साफपानी वाली झील सभ में, ई दुनिया के दुसरा नंबर के सभसे ढेर पानी वाली झील बाटे आ गहिराई में भी दुसरा नंबर पर बा। खाली बैकाल झील एह दुन्नो मामिला में टैंगानिका से आगे एक नंबर पर बाटे। ई दुनिया के सबसे लमहर साफपानी वाली झील भी हवे। झील कुल चार गो देसवन में पड़े ले – तंजानिया, डेमोक्रेटिक रिपब्लिक ऑफ़ कांगो, बुरुंडी, आ जांबिया। तंजानिया (46%) आ डेरि कांगो (40%) के हिस्सा एह झील में ढेर बाटे। झील से निकसे वाला पानी कांगो नदी से हो के अटलांटिक महासागर में पहुँचे ला।\nअंतरिक्ष से टैंगानिका झील के तस्वीर, जून 1985\nरिफ्ट घाटी झील\n231,000 किमी2 (89,000 वर्ग मील)\n673 किमी (418 मील)\n72 किमी (45 मील)\n32,900 किमी2 (12,700 वर्ग मील)\n570 मी (1,870 फीट)\n1,470 मी (4,820 फीट)\n18,900 किमी3 (4,500 घन मील)\n1,828 किमी (1,136 मील)\n773 मी (2,536 फीट)\nकलेमाई, डेरि कांगो\n"टैंगानिका" नाँव के अरथ 'मैदान नियर झील' या 'बिसाल मैदान की तरे फइलल झील' हवे।:Vol.Two,16\nटैंगानिका झील अफिरका के पूरबी रिफ्ट घाटी के पच्छिमी शाखा, अल्बर्टाइन रिफ्ट घाटी के अंदर स्थित बाटे आ घाटी के किनारे के पहाड़न से घेराइल बाटे। ई अफिरका के सभसे बड़ रिफ्ट घाटी झील हवे आ पानी के मात्रा के हिसाब से दुनिया के दुसरे नंबर के सभसे बड़ झील भी हवे। ई अफिरका के सभसे गहिरी झील हवे आ सभसे बड़ साफपानी के झील भी हवे, जेह में दुनिया के कुल मौजूद साफ पानी के 18% हिस्सा मौजूद बाटे। ई झील, लंबाई में उत्तर-दक्खिन के 676 किमी (420 मील) लंबाई में आ 50 किमी (31 मील) चाकर बाटे। झील के कुल क्षेत्रफल 32,900 किमी2 (12,700 वर्ग मील), आ किनारा 1,828 किमी (1,136 मील) लंबा बा, एकर औसत गहिराई 570 मी (1,870 फीट) आ अधिकतम गहिराई 1,470 मी (4,820 फीट) (उत्तरी बेसिन में) बाटे। एह में कुल 18,900 किलोघन मीटर (4,500 घन मील) पानी बाटे। पानी से सतह पर तापमान औसतन 25 °C (77 °F) आ pH औसतन 8.4 बाटे।\nबहुत ढेर गहिराई आ उष्णकटिबंधी लोकेशन के कारण झील के पानी के उलटपुलट (टर्नओवर) ना हो पावेला, मतलब ई कि, नीचे के गहिराई में मौजूद पानी के फॉसिल-वाटर कहल जा सके ला आ ई बिना ऑक्सीजन के होखेला। झील के बेसिन, जहाँ ले क पानी एह में गिरे ला, 231,000 किमी2 (89,000 वर्ग मील) बिस्तार वाला बाटे। दू गो मुख्य नदी एह झील में गिरे लीं आ अउरी कई ठे बहुत छोट-छोट नदी भी गिरेलिन। झील में से लुकूगा नदी बाहर निकले ले आ एकर पानी बहा के कांगो नदी में छोड़े ले।\nकीवू झील से आवे वाली रुजीजी नदी, 10,000 साल पहिले अस्तित्व में आइल जवन टैंगानिका में उत्तर के ओर से आ के गिरे ले। दुसरी प्रमुख नदी मालागरासी नदी बा, जे तंजानिया के दूसरी सभसे लमहर नदी हवे, पूरुब ओर से आ के गिरे ले। ई नदी टैंगानिका झील से पुरान हवे आ जब झीलिया ना रहल तब सीधे कांगो नदी में जा के मिले।\nझील के लोकेशन उष्णकटिबंध में होखे के कारण बास्पीकरण बहुत होला। एही कारण, कीवू झील से बाहर निकल के आवे वाली रुजीजी नदी के पानी के बहाव पर ई निर्भर बा कि टैंगानिका से पानी बाहर बहे। कीवू झील से रुजीजी के रूप में होखे वाला बहाव बहुत पुरान ना हवे आ लगभग 12,000 साल से ई हो रहल बाटे, जब लावा के जमाव के कारण कीवू के पुरनका, एडवर्ड झील से हो के नील नदी में जाए वाला बहाव बंद हो गइल। झील के प्राचीन किनारा के अध्ययन ई सुझावे ला की टैंगानिका के पुरान लेवल वर्तमान से 300 मीटर नीचे रहल होखी आ पानी के कौनों निकास समुंद्र में ना पहुँचत रहल होखी। इहाँ ले कि एकर वर्तमान निकास भी परमानेंट ना हवे, हो सकेला कि जब 1858 में पच्छिमी लोग एकरा खोज कइल तब ई बहाव न रहल होखे।\nसमय के अलग अलग दौर में एह झील में पानी के आगम आ निकास दुनों में कुछ अंतर भी रहल हो सके ला। ऊँचाई पर मौजूद रुकवा झील से आगम, मलावी झील ले पहुँच, आ नील नदी में एह झील से पानी के निकास, ई सगरी बात इतिहास में कौनों दौर में होखे के प्रस्ताव बिद्वान लोग द्वारा कइल गइल बाटे।\nटैंगानिका झील में कई ठो दीप बाने, जिनहन में मुख्य-मुख्य के नाँव नीचे दिहल गइल बा:\nकवाला दीप (कांगो डेमोक्रेटिक रिपब्लिक)\nमाम्बा-कयेंदा दीप (कांगो डेमोक्रेटिक रिपब्लिक)\nमिलिमा दीप (कांगो डेमोक्रेटिक रिपब्लिक)\nकिबिशाई दीप (कांगो डेमोक्रेटिक रिपब्लिक)\nमुटोनोव दीप (जांबिया)\nकुम्बुला दीप (जांबिया)\n↑ Yohannes, Okbazghi (2008). Water resources and inter-riparian relations in the Nile basin. SUNY Press. प. 127.\n↑ 2.0 2.1 "LAKE TANGANYIKA". www.ilec.or.jp. पहुँचतिथी 2008-03-14.\n↑ "~ZAMBIA~". www.zambiatourism.com. पहुँचतिथी 2008-03-14.\n↑ "Datbase Summary: Lake Tanganyika". www.ilec.or.jp. पहुँचतिथी 2008-03-14.\n↑ Lévêqu, Christian (1997). Biodiversity Dynamics and Conservation: The Freshwater Fish of Tropical Africa. कैम्ब्रिज यूनिवर्सिटी प्रेस. प. 110.\nविकिमीडिया कॉमंस पर संबंधित मीडिया Lake Tanganyika पर मौजूद बा।\nFood and Agriculture Organization of the United Nations (अंग्रेजी में)\nIndex of Lake Tanganyika Cichlids (अंग्रेजी में)\n"https://bh.wikipedia.org/w/index.php?title=टैंगानिका_झील&oldid=564050" से लिहल गइल\nLast edited on 30 अप्रैल 2018, at 18:48\nएह पन्ना पर आखिरी बेर संपादन 30 अप्रैल 2018 के 18:48 बजे भइल रहल।


लोकसभा चुनाव २०१४ – Anjoria\nअबकी के लोकसभा चुनाव कई मामिला में खास होखे वाला बा. पहिला बेर कांग्रेस के हालत अतना खस्ता लागत बा जतना सन सतहत्तरो में ना लागल रहुवे. तबकि त इंदिरा गाँधी के अपना जीत के पूरा भरोसा रहुवे बाकिर जनता उनका भरोसा के हरावत जनता पार्टी के जीता दिहले रहुवे.\nएक बेर अउर कुछ अइसने भइल रहे साल २००४ में जब बाजपेई सरकार अपना सफलता का गुमान में तारीख से छह महीना पहिलहीं चुनाव करा लिहले रहुवे आ जनता ओकरा शाइनिंग इण्डिया के हवा निकाल दिहले रहुवे.\nएह बेर के चुनाव में एगो अउर खास बात आ गइल बा आ आपा नाम के पार्टी. दिल्ली के चुनाव में बिलाई का भागे सिकहर का टूटल ओकरा भरम हो गइल कि ऊ तीसमार खाँ हो गइल बिया. जेकरे तेकरे के चुनौती देत चलत बिया. एगो छोट राज्य के सरकार सम्हार ना सकेला वाला गोल अब देश के सरकार बनावे चलावे के सपना देखे लागल बा. बाकिर लोकतंत्र में हर आदमी आ गोल के अधिकार होला एह तरह के सपना देखे के.\nअपना देश के राजनीतिक गोल में अबही ले होत इहे रहुवे कि गोल के माथ प के लोग आपन नेता चुन लेत रहुवे भा अपने के नेता घोषित कर देत रहुवे. अबकी पहिला बेर अइसन भइल बा कि नीचे से आवत जनमत के दबाव का सोझा गोल के झुके के पड़ल आ ओह आदमी के नेता मान लेबे के पड़ल.\nPrevious Post: भोजपुरी दबंग के सितारन के देखे उमड़ल भोजपुरी जगत\nNext Post: भगवा चोला वाला साधू शैतान बन गइल


भोजपुरी जन आंदोलन के आधार : भोजपुरी के आजादी आ अधिकार - प्रो.(डॉ.) जयकान्त सिंह 'जय'\nकवनो सार्वजनिक हित खातिर जब कवनो जन-समुदाय संगठित अथवा असंगठित होके बेवस्थित चाहे अबेवस्थित ढ़ंग से लगातार रचनात्मक क्रियाकलाप भा गतिबिधि चलावत रहेला ओकरे के आंदोलन कहल जाला। पहिले ई हलचल अनायासे पैदा होला बाकिर समय का सङ्गे-सङ्गे ई सायास आपन आकार आ तेवर बदलत-बढ़ावत चल जाला। फेर जब ओकरा अइसन प्रतीत होखे लागेला कि कवनो संस्था भा सत्ता ओकरा प्रति उदासीन बा चाहे उपेक्षा के भाव राखऽता चाहे टहला-टरका रहल बा त उहे मुद्दा आ माँग ओह जन समूह भा जन समुदाय खातिर अस्तित्व आ अस्मिता के सवाल बन जाला। अइसन अवस्था में पहुँचते आंदोलन कवनो धैर्यवान, निस्वार्थी, ईमानदार आ समर्पित सक्रिय नेतृत्व के पाके प्रभावी जनांदोलन के रूप अख्तियार कर लेवेला।\nभोजपुरी भासा, संस्कृति, लोक जीवन, मौखिक साहित्य आदि के इतिहास त बहुत पुरान बा। बाकिर पर संस्थागत रूप से सोचे आ एकरा पहचान-उत्थान खातिर व्यक्तिगत आ सामूहिक उतजोग करे के सिलसिला उनइसवीं सदी से चले लागल। पहिले यूरोपीय बिद्वान लोग; जइसे जान बीम्स, रेवरेंड समुअल हेनरी केलाग, रूडोल्फ हार्नले, जार्ज अब्राहम ग्रियर्सन, ई डेविड, एजा एम चाइल्ड, एल सेंट जोसेफ आदि एकरा लोक संस्कृति, स्थानीय बोली-रूप, हिन्दुस्तानी आ खड़ी बोली हिन्दी से एकर सम्बन्ध, लोक गाथा, गीत कथा, कहाउत, मुहावरा, बुझउवल, सब्दकोस, बेयाकरन आदि के लेके बहुते महत्व वाला काम करके संकलित, सम्पादित आ प्रकासित करावल। तब तक भोजपुरी समाज अगिला जमात के पढ़ुआ-लिखुआ आ बड़-बड़ ओहदा के आकांक्षी लोग रोजी-रोजगार के खेयाल करत मुगलकाल आ अंगरेजन का काल के जबरन थोपल भासा अरबी-फारसी आ इंग्लिश के अरजे आ ओकरा माध्यम से आम जनता से अपना के सेसर जनावे-जतावे में तह-बादर भइल रहे। बाकिर धीरे धीरे भोजपुरी समाज का एह जागरूक के आँख ओह ग्यान-पिपासु बिद्वान लोग का भोजपुरी सम्बन्धी अध्ययन-अनुसंधान पर गइल आ एहू लोग में अपना भासा, क्षेत्र, संस्कृति, वाचिक साहित्य के दिसाईं अस्मिताबोध आ गौरवबोध पैदा होखे लागल। जवना के सुफल भइल ई भइल कि भोजपुरी इलाका के पढ़ुआ बर्ग भोजपुरी भासा, क्षेत्र, संस्कृति, वाचिक साहित्य के अध्ययन-अनुसंधान के अलावे ओह सबके संगिरहा-सम्पादन आ प्रकासन में आगे आवे लागल। बीसवीं सदी सुरु होते होते भोजपुरी पत्र-पत्रिका निकले लागल। बेयाकरन लिखाये लागल। कविता, लेख छपाये लागल। आपन पुरान साहित्य ढ़ुंढ़ाये लागल।\nएही सब रचनात्मक गतिविधि के जरिए भोजपुरी में लिखे आ संस्था-संगठन बनाके लोग के लिखे-पढ़े अउर सम्मेलन-अधिवेसन के सिलसिला चलल। महाविद्यालय आ विश्वविद्यालय के बिद्वान प्राध्यापक, बिद्यार्थी लोग का भीतर अपना मातृभासा के प्रति दायित्वबोध पैदा भइल। पं. राम नरेश त्रिपाठी, जय परगास नारायन, शिवदास ओझा, रामकृष्ण वर्मा बलवीर, तेग अली तेग, धीरेन्द्र वर्मा, राहुल सांकृत्यायन, बनारसी दास चतुर्वेदी, रास बिहारी राय शर्मा, डॉ. बासुदेव शरण अग्रवाल, दुर्गाशंकर प्रसाद सिंह आदि भोजपुरी भासा, लोक संस्कृति, लोक साहित्य आदि पर लिखे के अलावे आपन मौलिक रचना के सामने ले आवे लागल लोग। पहिले चूंकि इहे लोग खड़ी बोली हिन्दी का लेखन आ पत्र-पत्रिका का संपादन आदि से जुड़ल रहे एह से खड़ी बोली हिन्दिये का पत्र-पत्रिकन में आपन रचना देत रहे। उदाहरन खातिर कुछ चर्चित रचनन में सन् १८८५-८६ में बनारस से निकले वाली पत्रिका 'गोरस' में राधाकृष्ण सहाय के भोजपुरी एकांकी 'दाद के दरद' सन् १९१४ में महावीर प्रसाद द्विवेदी का सरस्वती में छपल हीरा डोम के भोजपुरी कविता 'अछूत के सिकायत' १९२५ के आसपास बिहार का एगो हिन्दी पत्रिका में छपल उदय नारायण तिवारी के 'भोजपुरी भासा आ साहित्य' विषयक आलेख, सन् १९२८ ई. बनारस के पत्रिका 'सुधा बूंद' में छपल रास बिहारी राय शर्मा के आलेख 'भोजपुर', सन् १९४३ ई. में हंस पत्रिका में छपल राहुल सांकृत्यायन के 'जनपदीय भोसा भोजपुरी के लोक साहित्य आ लोक संस्कृति' सम्बन्धी आलेख आदि।\nअइसे अब तक के अनुसंधान के अनुसार सन् १९१५ ई. भोजपुरी भासा आ संस्कृति के जनम भूमि बक्सर (वेदगर्भ आ ब्याघ्रसर) से अपना ग्यान आ आचरन से खुद के आचार्य सिध करेवाला जिला-जवार के लोकप्रिय मास्टर साहेब जय परगास नारायन भोजपुरी के पहिल पत्रिका 'बगसर समाचार' निकाल के बहुते क्रांतिकारी अभियान सुरु कइले। पहिले हाथ से लिख के आ फेर प्रेस में छपवाके सन् १९१८ ई. तक ई पत्रिका जन जन में भोजपुरी भासा, संस्कृति, समाज आ साहित्य से जुड़ल सामग्री लिख-छाप के पहुंचावत रहल। एकरे माध्यम से भोजपुरी इलाका आ इलाका से बाहर जाके रोजी-रोजगार आ देस सेवा में लागल जागरूक भोजपुरिया लोग में क्षेत्रीय आ भासाई गौरवबोध जागल आ फेर भोजपुर के मुख्यालय आरा से ' मनोरंजन ' (१९१८), कलकत्ता से राम वचन द्विवेदी 'अरविन्द' के 'हिन्दू पंच' (१९२५), बनारस से राम वचन द्विवेदी 'अरविन्द' के 'ढिंढोरा' (हप्तवारी,१९२७), कलकत्ता से अखौरी महेंद्र कुमार वर्मा के 'भोजपुरी' (तिमाही, १९२७), पहिले से निकलत एह 'भोजपुरी' पत्रिका के बंद हो गइला के बाद एक बार फेर कलकत्ते से अखौरी महेंद्र कुमार वर्मा के 'भोजपुरी' (१९४७) आदि निकलल। भोजपुरी भासा, संस्कृति, समाज, साहित्य आ क्षेत्र के प्रति अस्मिताबोध पैदा करे वाला एह सुरुआती पत्र-पत्रिकन के इतिहासिक महत्व बा। आज एह भोजपुरी पत्र-पत्रिकन के जहाँ-तहाँ हिन्दी आ भोजपुरी पत्र-पत्रिकन में नाम आ संदर्भ मिल जाला। अबहीं एह सबका अंकन के खोज निकाले के अभियान जारी बा।\nएही सुरुआती पत्र-पत्रिकन के सुफल भइल कि सन् १९३८-३९ आवत-आवत राहुल सांकृत्यायन, बनारसी दास चतुर्वेदी, बासुदेव शरण अग्रवाल जइसन विभूति लोग का मानस में जनपदीय लोक आ लिखिल साहित्य के संकलन, अपना भासा संस्कृति के प्रति जनता के जागरूक कइल आ भोजपुरी आदि जनपदीय भासा के आधार पर राहुल सांकृत्यायन द्वारा प्रांतन का गठन के माँग उठे लागल। ई लोग देस का आजादी का सङ्गे-सङ्गे अपना भासो के आजादी खातिर जनता के जगावे लागल। काहे कि अंगरेजन द्वारा जब सउँसे देस का जनपदीय भासा, संस्कृति आ साहित्य के समाप्त करके सासन करे का सुविधा के खेयाल से अंगरेजी के अलावे दिल्ली, मेरठ आ हरियाना आदि का आस-पास के कौरवी, बांगरू, हरियाणवी आदि भसन के मेल से सिरजाइल बनावटी भासा खड़ी बोली के 'हिन्दी' नाम से खड़ा कइल गइल रहे।\nएह कुल्ह जनपदीय मातृभासा के अस्तित्व मिटावे का खेयाल अपना चाटुकार भारतीय राजनेतन के बिस्वास में लेके एगो सियासी खड्यंत्र के तहत खड़ी बोली हिन्दिये के जबरन उत्तर भारत के मातृभासा घोसित कर देहल रहे आ एह कुल्ह परम्परागत जनपदीय मातृभासा सबके उनइसवीं सदी में अरजल कृत्रिम भासा खड़ी बोली हिन्दी के बोली बतावल सुरु कर दिहल रहे। ताकि भारतीय जनता के ओकरा मूल से काट के ओकरा पर अपना भासा अंगरेजी के अलावे एगो ओह भासा के जरिए सासन कइल जाए जवना से आम जनता के कवनो खास सरोकार नइखे रहल। बाकिर आगे चलके अंगरेजन के ई खड्यंत्र ओकनिये पर भारी पड़ गइल। ओकनी के चाटुकार भारतीय नेतन के अलावे देस भक्त नेता-जनता खड़ी बोली हिन्दी के ही आपन सम्पर्क-संबाद के भासा बना के देस के एक कइल आ स्वाधीनता आंदोलन के माध्यम भासा बना लिहल।\nभोजपुरी भासी जागरूक पढ़ुआ लिखुआ लोग भी स्वाधीनता के लड़ाई मजबूत करे खातिर खड़ी बोली हिन्दी के देस-बिदेस के अस्तर पर मजबूत करे खातिर अपनावल। बाकिर जब ई आभास होखे लागल कि ई अंगरेज भारते ना सउँसे दुनिया में कमजोर हो रहल बाड़न आ आपन भारतो अब जल्दिये आजाद हो जाई त ई लोग फेर अपना मातृभासा आ साहित्य-संस्कृति के आगे बढ़ावे आ पहचान दिलावे में जुट गइल। देस के आउर परम्परागत प्राचीन भासा-भासी अपना भासा-साहित्य का बिकास के दिसाईं जागरूकता अभियान चलावत रहलें। एकरो प्रभाव भोजपुरी भासी लोग पर पड़ल आ उहो लोग खड़ी बोली हिन्दी के बिकास का सङ्गे-सङ्गे अपना मातृभासा भोजपुरी के विकास करके आ आजाद भारत में संवैधानिक अधिकार दिलावे का अभियान में लाग गइलें। ओह लोग का अपना भोजपुरी के ओह सियासी खड्यंत्र से आजादी दिलावे के रहे जवना के तहत देस के पचास हजार बर्गमील से भी बड़ भोजपुरी भासी भू-भाग के सरकारी अस्तर पर हिन्दी पट्टी घोसित करके हिन्दिये के मातृभासा बता दिहल गइल रहे। भोजपुरी भासी आ सेवी लोग अपना मातृभासा का आजादी के लड़ाई आजुओ लड़ रहल बा। केन्द्र आ राज्य के सरकार अपना शैक्षिक, प्रशासनिक आ सूचना-तंत्र के सहारे तरह-तरह के प्रोपगंडन के जरिए हिन्दी के लादे खातिर जनता के भरमावत आ फुसलावत रहले आ मातृभासी साहित्यकार लोग सरकार का एह खड्यंत्र के खिलाफ अपना मातृभासा भोजपुरी के आजादी आ अधिकार खातिर संवैधानिक दायरा में रह के रचनात्मक आंदोलन अभियान में सामिल रहेलें।


लमहर पारी खेले ला अब तइयार बाड़न निर्मल आनंद – Anjoria\n“ये स्कर्ट बाली” एलबम क बाद निर्मल आनंद के एकहू एलबम मार्केट मे ना आइल. जब ई सवाल उनुका से कइनी त कुछ देर ले त ऊ सन्न रहि गइलन. लागल कि हम उनुका दुखात घाव पर हाथ रख दिहनी. एह बारे मं निर्मल आनन्द कवनो बात ना कइलन. बाकिर कहलन कि अब एगो लमहर पारी खेले ला तइयार बाड़न\nबतावत चलीं कि निर्मल आनंद अपना नया एलबम के तइयारी में लागल बाड़न. एह बारे में निर्मल आनंद बतवलन कि एह में सेमी क्लासिकल आ वेस्टर्न के संगम बा. आजु का दौर में भोजपुरी म्यूजिक इंडस्ट्री मे लोग लोक गीत से आपन शुरुआत करेला बाकिर निर्मल आनंद अलग रास्ता धइले बाड़न. देखल जाव कि ई राह उनुका के कहाँ ले जात बा.\nनिर्मल आनंद के कहना बा कि अप्रेल में एह एलबम पर काम शुरू हो जाई आ ओकरा बाद एक के बाद एक एलबम आइल करी.\nएलबम के रेकोडिस्ट संजय सिंह के कहना बा कि अबहीं म्यूजिक तइयार होखत बा आ सगरी गाबा रउरा सभे के पसंद आई. खास कर के एगो गाना “यारों के यार हम बानी, भोजपुरिया जवान हम बानी”.


आइएसबीएन - विकिपीडिया\n(आइ॰एस॰बी॰एन॰ से अनुप्रेषित)\nसीधे इहाँ जाईं:\tनेविगेशन, खोजीं\nइंटरनेशनल स्टैंडर्ड बुक नंबर\nएगो 13-अंक के आइ॰एस॰बी॰एन॰, 978-3-16-148410-0, EAN-13 बार कोड के रूप में भी देखावल गइल बा]]\nजे मैनेज करे ला\nइंटरनेशनल आइ॰एस॰बी॰एन॰ एजेंसी\n13 (पहिले 10)\nआइ॰एस॰बी॰एन॰ या पूरा नाँव इंटरनेशनल स्टैंडर्ड बुक नंबर (अंगरेजी: International Standard Book Number) एगो यूनीक [नोट 1][नोट 2] नंबर होला जवन किताब के पहिचानक होला।\nहर किताब के अलग-अलग संस्करण (रिप्रिंट के ना) के एक ठो अकेल आ एकलौता आइ॰एस॰बी॰एन॰ दिहल जाला। उदाहरण खातिर कौनों किताब अगर पेपरबैक, हार्डकवर आ ई-बुक के रूप में छपे तब तीनों के अलग-अलग आइ॰एस॰बी॰एन॰ होखी। ई तेरह अंक के लंबाई वाला संख्या होला अगर 1 जनवरी 2007 के बाद दिहल गइल होखे आ 10 अंक के होला अगर एह से पहिले दिहल गइल होखे। एह निसानी देवे के तरीका में अलग-अलग देस में भी कुछ अंतर मिले ला आ प्रकाशन संस्था अपना क्षेत्र में केतना नामी बाते एहू के भी धियान में रखल जाला।\nआइ॰एस॰बी॰एन॰ के फ़ायदा ई बाटे कि एकरा द्वारा दुनियाँ में कहीं छपल किताब के एक ठो बिसेस पहिचान हासिल हो जाले जेकरा मदद से एकरा के खोजल आ एकर जानकारी साझा करे में सुबिधा हो जाला।\nएकर सुरुआती रूप 1967 में लागू 9-अंक के स्टैंडर्ड बुक नंबर (एसबीएन) रहल। 10 अंक के लंबाई वाला कोड के सुरुआत अंतरराष्ट्रीय मानकीकरण संस्था (ISO) द्वारा बनावल गइल आ पहिली बेर ISO 2108 के रूप में छपल।\nएही के नियर एक ठो पहिचानक जर्नल आ पत्रिका सभ खातिर भी बा जेकरा के आई॰एस॰एस॰एन॰ (ISSN) कहल जाला, आ संगीत से संबंधित चीज के पहिचानक आई॰एस॰एम॰एन॰ (ISMN) होला।\n4 बाहरी कड़ी\nस्टैंडर्ड बुक नंबरिंग (SBN) कोड एक ठो नौ अंक के कामर्शियल किताब पहिचानक हवे जेकरा के ट्रिनिटी कॉलेज, डब्लिन के एमेरिटस प्रोफ़ेसर, गौर्डन फोस्टर ईजाद कइलेन, 1965 में आ ई किताब बेचे वाला आ स्टेशनरी बेचे वाला लोग खातिर बनावल गइल रहल। 1967 में यूनाइटेड किंगडम में डेविड वाइटकर आइएसबीएन कंफिगरेशन पहिचान बनवलें (जिनके "आइएसबीएन के पिता" कहल जाला) आ 1968 में अमेरिका में एमरी कोल्टे  द्वारा बनावल गइल जे बाद में अमेरिकी आइएसबीएन एजेंसी के डाइरेक्टर भी बनलें।\n10-अंक वाला आइएसबीएन के पहिली बेर अंतर्राष्ट्रीय मानकीकरण संस्था (ISO) द्वारा बनावल गइल आ ई 1970 में ISO 2108 में छपल। अमेरिकी लोग 9-अंक वाला SBN कोड के 1974 तक ले इस्तेमाल कइल। आइएसओ द्वारा इंटरनेशनल आइएसबीएन अथॉरिटी के एह काम खातिर नियुक्त कइल गइल कि ऊ पूरा दुनिया भर में आइएसबीएन के रजिस्ट्रेशन करी आ एकरा खातिर स्टैंडर्ड के निर्माण टेक्नीकल कमेटी 46/उपकमेटी9(TC 46/SC 9) के अधीन भइल। आइएसओ के ऑनलाइन सुबिधा खाली 1978 तक ले के किताबन के पहिचान उपलब्ध करावे ले एकरे पहिले के ना।\nएसबीएन कोड के पाहिले "0" जोड़ के एकरा के आइएसबीएन बनावल जा सके ला, उदाहरण खातिर, किताब Mr. J. G. Reeder Returns के दुसरा संस्करण होडर प्रकाशन द्वारा 1965 में छपल आ एकर "SBN 340 01381 8" – 340 प्रकाशक के पहिचान, 01381 सीरियल नंबर, आ 8 जाँच संख्या हवे। एकरा के बदल के ISBN 0-340-01381-8 बनावल जा सके ला।\n1 जनवरी 2007 से, आइएसबीएन सभ 13 अंक के हो गइल, ई फॉरमेट बुकलैंड यूरोपियन आर्टिकल नंबर EAN-13 सभ के साथ फिट बइठे ला।\n↑ कबो-कबो, प्रकाशक लोग अजीब तरीका से एकही आईएसबीएन कई ठे किताब सभ के पहिला संस्करण के दे देला, जइसे The Ultimate Alphabet आ The Ultimate Alphabet Workbook के एकही आईएसबीएन, 0-8050-0076-3 हवे। एकरा उलटा, एकही किताब के कई ठे आईएसबीएन भी हो सकेला: Emil und die Detektive के जर्मन भाषा में छपल दुसरा संस्करण के आईएसबीएन 87-23-90157-8 (डेनमार्क), 0-8219-1069-8 (यूनाइटेड स्टेट्स), 91-21-15628-X (स्वीडन), 0-85048-548-7 (यूनाइटेड किंगडम) आ 3-12-675495-3 (जर्मनी) बाड़ें।\n↑ कुछ दशा में, कुछ किताब सभ जे एक्के संघे सेट के रूप में बेचे खातिर होलीं उनहन के एकही आईएसबीएन होला; जइसे, the Vance Integral Edition खाली दू गो आइएसबीएन के इस्तमाल करे ला जबकि एह सेट में 44 गो किताब बाड़ी सऽ।\n↑ Foster, Gordon (1966); "INTERNATIONAL STANDARD BOOK NUMBERING (ISBN) SYSTEM original 1966 report"; informaticsdevelopmentinstitute.net; ओरिजिनल से 30 April 2011 के पुरालेखित; पहुँचतिथी 20 April 2014.\n↑ 2.0 2.1 "ISBN History"; isbn.org; 20 April 2014; ओरिजिनल से पुरालेखित 20 April 2014 के; पहुँचतिथी 20 April 2014.\n↑ 3.0 3.1 3.2 Manwal ghall-Utenti tal-ISBN (Maltese मे) (6th संस्करण); Malta: Kunsill Nazzjonali tal-Ktieb; 2016; p. 5; ISBN 978-99957-889-4-0; ओरिजिनल से 17 August 2016 के पुरालेखित.\n↑ 4.0 4.1 Information Standards Quarterly (PDF) 8 (3), ISO, July 1996, p. 12\n↑ US ISBN Agency; "Bowker.com – Products"; Commerce.bowker.com; पहुँचतिथी 2015-06-11.\n↑ Gregory, Daniel; "ISBN"; PrintRS; पहुँचतिथी 2015-06-11.\n↑ ISO 2108:1978 (PDF), ISO\n↑ TC 46/SC 9, Frequently Asked Questions about the new ISBN standard from ISO, CA: LAC‐BAC\nविकिडेटा पर प्रॉपर्टी: ISBN-10 (P957) (देखीं बातचीत; इस्तमाल)\nविकिडेटा पर प्रॉपर्टी: ISBN-13 (P212) (देखीं बातचीत; इस्तमाल)\n"https://bh.wikipedia.org/w/index.php?title=आइएसबीएन&oldid=482179" से लिहल गइल\nछिपावल गइल श्रेणी सब:\nCS1 Maltese-भाषा स्रोत (mt)\nलेख जिनहन में अंगरेजी-भाषा के पाठ बाटे\nखाता में प्रवेश नइखीं भइल\nखाता में प्रवेश\nहाल के बदलाव\nइहाँ का जुड़ल बा\nफाइल अपलोड करीं\nपन्ना से जुड़ल जानकारी\nए पन्ना के हवाला देईं\nदुसरी भाषा में\nकड़ी संपादित करीं\nPDF की रूप में डाउनलोड करीं\nछापे लायक वर्शन\nअन्य प्रोजेक्ट में\nएह पन्ना पर आखिरी बेर संपादन 31 जुलाई 2017 के 07:04 बजे भइल रहल।\nपाठ क्रियेटिव कॉमन्स ऐट्रिब्यूशन/शेयर-अलाइक लाइसेंस के तहत उपलब्ध बा; अउरी शर्त भी लागू हो सकत बा। ढेर जानकारी खातिर उपयोग के शर्त देखीं।


भारत में पंचायती राज - विकिपीडिया\nपरंपरागत बेवस्था खातिर, पंचायती राज देखल जाय।\nकेरल में एगो ग्राम पंचायत के भवन\nभारत में पंचायती राज वर्तमान समय में भारत में लोकल स्तर प गाँव सभ में खुद-शासन के एगो रूप हवे; जबकि अइसने सिस्टम शहरी इलाका में नगर पंचायत के रूप में लागू बाटे। एकरे तहत मुख्य रूप से गाँवन में ग्राम पंचायत के गठन होला। ई सिस्टम परंपरागत रूप से भारतीय उपमहादीप में चलल आ रहल पंचायती राज के बेवस्था पर आधारित हवे।\nवर्तमान बेवस्था के इतिहास देखल जाय त लक्ष्मीमल्ल सिंघवी कमेटी (1986) के सुझाव स्वीकार कइल गइल आ 1992 में नरसिम्हाराव के सरकार के समय संबिधान में 73वां संसोधन क के एकरा के लागू कइल गइल।\nएह सिस्टम में तीन लेवल के ब्यवस्था होले। गाँव के लेवल पर ग्राम पंचायत, मंडल चाहे ब्लाक के स्तर पर मंडल परिषद चाहे ब्लाक समीति, आ जिला स्तर पर जिला पंचायत या जिला परिषद के गठन कइल जाला।\nवर्तमान में ई बेवस्था पूरा भारत के हर राज्य में लागू बा सिवाय नागालैंड, मेघालय, आ मिजोरम के; हर केंद्र-शासित प्रदेश में लागू बा सिवाय दिल्ली के।\nमहात्मा गाँधी पंचायत राज के वकालत करें आ एकरा के भारतीय राजनीतिक बेवस्था के आधार मानें। उनका बिचार में ई एक किसिम के बिकेंद्रित तरीका के सरकार होखे वाली रहल जेह में हर गाँव के अपना मामिला सभ खातिर खुदे जिम्मेदार होखे के रहल। एह तरीका के बिचार खातिर ग्राम स्वराज के नाँव दिहल गइल रहे। एकरा बिपरीत भारत में बहुते केंद्रित सरकार के गठन भइल। हालाँकि, बाद में जाके लोकल लेवल पर ग्राम पंचायत सभ के कई सारा काम आ अधिकार दिहल गइल आ भारत के केंद्रित शासन के कुछ हद तक बिकेंद्रित कइल गइल। गाँधी के सोच अनुसार होखे वाली बेवस्था में आ वर्तमान में लागू ग्राम पंचायत सिस्टम जे 1992 में संबिधान संसोधन से आइल, कई तरह के अंतर बा।\n↑ Hardgrave, Robert L. & Kochanek, Stanley A. (2008). India: Government and Politics inaDeveloping Nation (seventh संस्क.). Boston, Massachusetts: Thomson/Wadsworth. प. 157. ISBN 978-0-495-00749-4.\n↑ Pellissery, S. (2007). "Do Multi-level Governance Meet Local Aspirations?". Asia Pacific Journal of Public Administration. 28 (1): 28–40.\n↑ Singh, Vijandra (2003). "Chapter 5: Panchayate Raj and Gandhi". Panchayati Raj and Village Development: Volume 3, Perspectives on Panchayati Raj Administration. Studies in public administration. New Delhi: Sarup & Sons. पप. 84–90. ISBN 978-81-7625-392-5.\nविकिमीडिया कॉमंस पर संबंधित मीडिया Panchayati Raj पर मौजूद बा।\nभारत में लोकल खुद-शासन\nब्लाक बिकास समीति (बीडीसी)\n"https://bh.wikipedia.org/w/index.php?title=भारत_में_पंचायती_राज&oldid=671643" से लिहल गइल\nभारत के संबिधान\nएह पन्ना पर आखिरी बेर संपादन 26 अप्रैल 2020 के 22:58 बजे भइल रहल।


सोना के दाम लगातार गिरल – टटका खबर\nदुनिया भर के बाजार में सोना के दाम मे भारी गिरावट का बाद काल्हु देश में सोना के भाव सताइस हजार छह सौ रुपिया प्रति दस ग्राम हो गइल बा. दुनिया में दाम बहुत गिरला का बावजूद भारत में ओतना नइखे गिरत काहे कि रुपिए के दाम बहुते गिर गइल बा.\nकाल्हु रात से पेट्रोलो के दाम तेल कंपनी एक रुपिया प्रति लीटर कम कर दिहले बाड़ी सँ. बाकिर किरासन तेल, डीजल, आ रसोई गैस के दाम में कवनो कमी नइखे भइल. डीजल के दाम अबही हो सकेला कि कुछ बढ़बे करे काहे कि तेलकंपनियन के अबहियों हर लीटर पर छह रुपिया से बेसी के नुकसान होखत बा.\nTags: किरासन तेल, डीजल, पेट्रोल, रसोई गैस, सोना


बात जवन भुलाला ना (सरस्वती पूजा पर विशेष) - Open Books Online\nबात जवन भुलाला ना (सरस्वती पूजा पर विशेष)\nPosted by Er. Ganesh Jee "Bagi" on February 16, 2013 at 8:36pm in भोजपुरी साहित्य\nबोल बोल कागा, तोरे सगुनवा नीक लागा .....\nचिकनी चमेली आ फेविकोल के बीचे जब "कागा" सुनाइल त हम अपना के रोक ना सकनी आ टेक्टर पर छोट-छोट लइकन के गावत बजावत अबीर उड़ावत सरसती जी के भसान करे जात देखे लगनी, फेनु त इयाद के झोका कब अपना में उड़ा ले गईल पते ना चलल । वोह घरी कक्षा छ: में पढ़त रहनी जा, आठ दस लइकन के टोली सरसती पूजा के तैयारी करे लागल, चंदा खातिर रसीद छपल-छपावल माने रेडीमेड बिकात रहे जवन किन के आइल, अब पहिला काम सुरु भईल घरे घरे आ दुवारे दुवारे चंदा मांगे वाला, कोई रुपिया दू रुपिया देवे आ कोई झिडिक दे, इ पहिला अनुभव रहे, हमरा बड़ा खराबों लागे । कई भाई लोग त पहाड़ा सुने तब दू गो रुपिया दे ।\nबाबूजी केनियों से चंदा मांगत देख लिहले, फेरु त सांझी के उनुकरो क्लास सुरु हो गईल, खूब डटलें बाकिर एक सौ रुपिया निकाल के दिहले । उनुकर वोह दिन के कहल बात कबो ना भुलाला, "बबुआ जिनगी में मांगे के ना देवे के आदत सिखु" एगो वाक्य साचो केतना जिनगी के बदल देला उ आजु हमरा बुझात बा ।\nखैर हमनी में अब इ तय भईल कि अब चंदा दोसरा से ना मंगाई, आपन आपन घर से मांगल जाई अउरो कोई जिद्द ना करी, जेतना मिल जाई वोतने में पूजा होई । कुल साढ़े चार सौ रुपिया बिटुरा गईल जेमे से 165 रुपिया के छोटहने बाकिर सुन्दर मूर्ति आईल, चाची आ माई लोग धराऊ साड़ी अउरो चादर दे दिहल लोग जेसे पंडाल बन गईल, खूब बढ़िया से पूजा पाठ भईल, भसान खातिर भईया बगल के पूजा मंडली वालन के साथे टेक्टर पर वेवस्था करवा दिहलन आ अपने देख रेख में भसान करवावे लिया गईलन, फेनु टेक्टर पर अबीर के बीच सुरु हो गईल ....\nबोल बोल कागा, तोरे सगुनवा नीक लागा ।\nटेक्टर = ट्रैक्टर, सरसती = सरस्वती, भसान = मूर्ति विसर्जन, धराऊ = सहेज कर रखा हुआ समान\nहमार पिछलका पोस्ट => भोजपुरी लघु कथा : पकडुआ बियाह\nPermalink Reply by R. K. PANDEY "RAJ" on February 16, 2013 at 8:54pm\n"बबुआ जिनगी में मांगे के ना देवे के आदत सिखु"\nबहुत ही उम्दा बात कहनी बाबूजी। बचपन से व्यवहारिक-सामाजिक-सांसारिक शिक्षा के नींव दिहल जात रहल हा ओह समय। ऊहे सब बात आज हमनी के जिनगी के अनमोल मोती बन के सामने आ रहल बा।\nसरस्वती पूजा के बहुते नीक विवरण देले बानी अपने एह अनुभव-आलेख में। एह आलेख में गुदगुदाहट भी बा आ भावनात्मकता भी बा। शिक्षण भी बा आ जीवन के अनुभव भी बा।\nमुख्य प्रबंधकPermalink Reply by Er. Ganesh Jee "Bagi" on February 16, 2013 at 8:59pm\nबहुते आभार आदरणीय राज भाई, राउर प्रेम से तरबोर सराहना मिलल अउर लेख के मूल भाव के रउआ आपन टिप्पणी में जगह दिहनी । हमार लिखल सार्थक भईल ।\nसदस्य टीम प्रबंधनPermalink Reply by Saurabh Pandey on February 16, 2013 at 9:16pm\nबहुत पुरान बात इयादि पार दिहलऽ ए गनेस भाई.. . एकदम आपन-आपन अस अनुभव भइल.. . बहु-बहुत बधाई.. .\nहमनी के तब चौदह पनरह बरीस के होखब जा.. . अइसहीं सरसत्ती माई के पूजा ठानीं जा. चन्दा, चिट्ठा, पूजा-पाठ, साज-सज्जा, पंडाल, परसादी.. आ दू-तीन दिन रात भर के जगरना.. माइक प मनचाहा गावे के सुख... . आ फेर बाबूजी से निहोरा जे भसान खातिर ट्रक के इंतजाम करवावसु.. . सरसत्ती माता..बिद्यादाता.. सरसत्ती माई की जै.. करत नदी मे भसान होखो. चन्दा के घरिया ओइसहीं परीक्षा से गुजरे के परे.. . बाबूजी कहसु जे ईहो कुल्हि सीखे-जाने के चाहीं. आ चन्दा केतना एक भा दू रोपया .. ढेर से ढेर पाँच रोपया. कवनो-कवनो उदार ’चाचा’ लोग दसो रोपया देस त उनका पूजा बाद दू हाली परसादी दियाओ.. . उनका घरहूँ भेजावावे बेवस्था होखो.. .\nआ आयोजन के समापन के तीन-चार दिन बाद कुल्हि संघतिया लोगन के आलगा-आलगा बाबूजी के रिपोर्ट लीख के देखावे के होखे जे का अनुभव भइल आ शिक्षा मीलल. हमनीं के पन्ना-पन्ना भरीं जा. आ ओह पर हमनीं के लीखे के माने बतावल जाये.. .\nगनेस भाई, तहार लीखल कतना सोचे के कारन बनल बा आ ओह गुजरल समय के एक हाली फेर से हम जी सकनीं, एह खातिर तहार हिरदय से बधाई. तहार लिखलका दिल से निकलेला, शब्द भाव के संगे आवेलन सँ. बहुत-बहुत शुभकामना.. .\nमुख्य प्रबंधकPermalink Reply by Er. Ganesh Jee "Bagi" on February 18, 2013 at 10:04am\nआदरणीय सौरभ भईया, बहुते कुल बात मन मस्तिष्क में छप जाला, जवन अनुकूल माहोल में ईयाद पड़ जाला, हमार इ संस्मरण जदि रउओ के कुछु इयाद करा दिहलस त लिखल सुफल भइल । बहुत बहुत आभार सराहना खातिर ।\nPermalink Reply by Admin on February 17, 2013 at 9:16pm\nPosted by mrs manjari pandey on February 17, 2013 at 3:00pm\nआदरणीय क्या पैनी दृष्टि है। कहाँ से सोच निकाली है। " जवन भुलाला नाही " लागल जे अपने बतिया रवुआ कही दिहनी। ऐसन वाकया अकसरे सबहीं के साथ होखत होई बाकि रावुर अभिव्यक्ति जईसे हाथी के पैर में सबहीं समां गईल। बड़ा नीक लागले के संगहीं आनंद आ गईल। बहुते बधाई रउवा के।\nमुख्य प्रबंधकPermalink Reply by Er. Ganesh Jee "Bagi" on February 18, 2013 at 10:06am\n//रावुर अभिव्यक्ति जईसे हाथी के पैर में सबहीं समां गईल//\nआदरणीया मंजरी पाण्डेय जी, बहुत निक लागल राउर तारीफ़ करे के सलीका, मन दोबाला हो गईल, लिखल सुकलान हो गईल, राउर बेर बेर आभार ।\nPermalink Reply by Aruna Kapoor on February 18, 2013 at 2:01pm\n..बहुत अच्छी शिक्षाप्रद घटना का उदाहरण है ये!... "बबुआ जिनगी में मांगे के ना देवे के आदत सिखु"..पढ़ कर मन प्रसन्न हुआ बागी जी!....आभार!\nPermalink Reply by लक्ष्मण रामानुज लडीवाला on February 4, 2014 at 7:06pm\nइसके भाव संक्षिप्त में हिंदी में समझावे आदरणीय तो उचित रहेगा\nPermalink Reply by Shyam Narain Verma on February 5, 2014 at 11:19am\n"आ. भाई समर कबीर जी, सादर अभिवादन । गजल पर उपस्थिति व उत्साहवर्धन के लिए आभार । हर बार की तरह आपकी…"\n"आ. भाई रवि भसीन जी, सादर अभिवादन । आपको गजल अच्छी लगी, यह मेरे लिए खुशी का संदर्भ है । टंकण की…"


पइसार – Anjoria\nपइसार आ पसार के चरचा (बतकुच्चन – 200)\nबात के खासियते होला कहीं से चल के कहीं ले चहुँप जाए के. कहल त इहो जाला कि एक बार निकलल ध्वनि हमेशा खातिर अंतरिक्ष में मौजूद हो जाले. आजु पइसार आ पसार के चरचा करे बइठल हम त पसोपेश में बड़ले बानी कि कहाँ से शुरु कइल जाव. काहेपूरा पढ़ीं…


बीस के दम देखावत संजय पांडे – Anjoria\nJune 19, 2013 Editor फिल्म, मनोरंजन 0\nसिनेमा भोजपुरी के अव्वल खलनायक संजय पांडे के एह छमाही मे नाहियो त बीस गो फिलिम बाड़ी सँ जवनन के या त शूटिंग चलत बा, भा बनके रिलीज ला तइयार बाड़ी सँ. ‘प्रेम दिवानी’, ‘सपूत’, आ ‘कोठा’ एही महीना रिलीज होखे वाली बाड़ी सँ.\nमोतिहारी में शूट भइल ‘कसम वर्दी के’ फिलिम के डबिंग करत बाड़ें जबकि ‘दिलदार सांवरिया’, ‘रंग दे प्यार के रंग में’, ‘बिहारी रिक्शावाला’, ‘देश परदेश’, ‘रिहाई’, ‘सईंया अरब गईले ना’, ‘यादव पान भंडार’, ‘मजनू मोटर वाला’, आ ‘विराज तड़ीपार’ प्रदर्शन ला तइयार बाड़ी सं भा कुछेक के शूटिंग चलत बा. एकरा अलावा संजय पांडे हाल ही में कई गो फिलिम साईन कइले बाड़न जवना मे ‘घुस के मारब’, ‘नरकटिया गंज’, ‘राजा जी आई लव यू’, ‘खून के बदला खून’, अउर ‘कर्जा माटी के’ खास बाड़ी स.\nसिनेमा भोजपुरी में आपन अलग पहचान बना चुकल संजय पांडे के काम आ बेवहार दुनु अतना बढ़िया होला कि हर निर्माता निर्देशक उनुका के दोहरावल तिहरावल चाहेला.


‘जीना तेरी गली में’ शानदार बिजनेस कइलसि – Anjoria\nभोजपुरी के सबले सफल सफल निर्माता-निर्देशक राजकुमार आर० पाण्डेय के हालिया प्रदर्शित फिलिम ‘जीना तेरी गली में’ पूरा बिहार आ झारखंड में शानदार बिजनेस बटोरलसि. नौजवान सितारा प्रदीप पाण्डेय ‘चिंटू’ के देखे ला सिनेमाघरन पर नवहियन आ औरतन के भारी भीड़ उमड़त बा. एह टीनएज लव स्टोरी के सभे पसंद करत बा. पिछला छह महीना से मंदी के मार झेलत सिनेमाघर एह फिलिम के कलेक्शन से राहत महसूस कइले बाड़ें.\nजाने जोग का बा कि एहसे पहिले के आखिरी हिट फिलिम राजकुमारे पाण्डेय के ‘नागिन’ रहल. राजकुमार पाण्डेय अपना फिलिम के सफलता से गदगद बाड़ें.\nमुन्ना लाल यादव आ चारू शर्मा के जोड़ी ’हिरउआ न. 1’ में


सांसद बनला का बाद पहिले बेर पटना चहुँपले मनोज तिवारी – Anjoria\nपिछला शनिचर का दिने उत्तर पूर्व दिल्ली से भाजपा सांसद आ भोजपुरी मेगा स्टार मनोज तिवारी सांसद बनला का बाद पहिला बेर पटना चहुँपले त पटना एयरपोर्ट पर उनकर समर्थक गाजा-बाजा संगे भव्य स्वागत कइलन. सैकड़ो समर्थकन से मिलल फूल माला, स्वागत आ बधाई खातिर मनोज तिवारी सबकर आभार जतवलन.\nएयरपोर्ट से भव्य स्वागत का बाद समर्थकन के जत्था एक्जीविशन रोड पर होटल पाटलीपुत्रा एक्जोटिका पहुँचल. एहिजा भोजपुरिया समाज का तरफ से मनोज तिवारी के सम्मान समारोह आयोजित भइल. अध्यक्षता भोजपुरिया समाज के अध्यक्ष मनीष कुमार कइलन.\nसम्मान समारोह में सांसद मनोज तिवारी अपना के भोजपुरी ला समर्पित बतवलन आ कहलन कि एकरा के संविधान के अठवीं अनुसूची में शामिल करावे ला संसद में जरूर सवाल उठइहें.\nएह मौका प लोजपा अल्पसंख्यक सेल के राष्ट्रीय प्रवक्ता असरफ अंसारी, पाटलीपुत्रा गु्रप आॅफ कम्पनीज के एम.डी अनिल सिंह, धीरज सिंह आ सर्वेश कश्यप वगैरह मौजूद रहले.\nPrevious Post: संजय पांडे एक महीना में तीन गो फिलिमन के शूटिंग कइलन\nNext Post: सजना मंगिया सजाई द हमार के सफलता ला थावे वाला माता के दर्शन


अंशुल गुप्ता के "बिहारी रिक्शावाला" – Anjoria\nबनारस के बड़का व्यवसायी अंशुल गुप्ता अब भोजपुरी फिलिम बनावल शुरू कइले बाड़न आ उनुकर पहिलका फिलिम “बिहारी रिक्शावाला” अपना निर्माण के चरम पर बा. अंशुल गुप्ता कबीर एजेंसी, कबीर टेंट हॉउस, कबीर केटरर्स, कबीर सिल्क, ए. जी . एंड कंपनी के बाद अब कबीर फिल्म्स इंटरटेनमेंट नाम के आपन नया कंपनी खोलले बाड़न जवन फिलिम बनावे क काम करी. एही कंपनी के तहत बनत बा “बिहारी रिक्शावाला”.\nसह निर्माता रोहित लाधा आ निर्देशक अविनाश त्रिपाठी बाड़ें. एह फिलिम में विनय आनंद रिक्शावाला बनल बाड़न जबकि फिलिम के नायिका अंजना सिंह एगो नेता के बेटी. पिछला दिने एकर शूटिंग बिहार के डेहरी ओन सोन में करावल गइल रहे आ अब एकर पोस्ट प्रोडक्शन के काम जोर शोर से चलत बा.\nकहानी खुद निर्देशक अविनाश त्रिपाठी आ सत्येन्द्र गुप्ता लिखले, जबकि पट कथा अउर संवाद अरविन्द तिवारी.\nमुख्य कलाकारन में विनय आनंद अउर अंजना सिंह के अलावा मनोज टाइगर, आनंद मोहन, किरण यादव, सतेन्द्र गुप्ता, श्रद्धा नवल, नेहा मेहता, शिल्पी शुक्ल, बबलू खान, दिनेश राय, श्रुति दुबे आ संजय पांडे बाड़े.\nफिलिम “बिहारी रिक्शावाला” जल्दिए रिलीज ला तइयार हो जाई.\n''गरदा'' के गीत आलोक कुमार आ प्रियंका सिंह के आवाज में


थावे – टटका खबर\nगोपालगंज जिला के थावे रेलखंड पर अब एक्सप्रेस ट्रेन चले लगीहें सँ. शुरुआत एक जोड़ी साप्ताहिक एक्सप्रेस ट्रेन से होखे जात बा. ई रेलगाड़ी समर स्पेशल हई सँ. गाड़ी नंबर 05115 छपरा-लखनऊ एक्सप्रेस ट्रेन शनिचर के शनिचर रात आठ बजे थावे चहुँपल करी. लखनऊ छपरा एक्सप्रेस अतवार के उपरी बेरा पौने चार बजे थावे स्टेशन


भोजपुरी विशेष जानी चुनारगढ़ के इतिहास जहां केहू टिक न पौलस , Chunar fort near varansi mirzapur history of chunar fort how to reach chunar – News18 हिंदी\nभोजपुरी विशेष-जानी चुनारगढ़ के इतिहास जहां केहू टिक न पौलस\nकाशी आ प्रयागराज के बीच में गंगा तट पर बनन इ किला अपने आप में घूमे के दिव्य जगह लगेला.\nचुनारगढ़ के बाबू देवकी नंदन खत्री रहस्यमय किला बना दिहने. चंद्रकांता संतति में एकर जिक्र कइके एहेके आधुनिक युग में मशहूर कइने, लेकिन इ किला के इतिहास अपने आप में कम बड़ रहस्य ना ह.\nLast Updated : December 15, 2020, 14:34 IST\nचुनार के इतिहास में सही पूछीं त राजा भरथरी, बिकरमादित्त आ नैना जोगिन के जौन गुत्थी बा, ऊ बड़ी उलझाऊ हवे. ओह पूरी उलझन के चर्चा पिछली कड़ी में हो चुकल बा. लेकिन महराज बिकरमादित्त के बाद से लेके 11वें सताब्दी तक के इहाँ के इतिहास लगभग अंधेरा में हवे. एह बात के कई ठे पुरातत्ती साखी हवे कि ईसा के एक सताब्दी पहिले से इहाँ किला आ कसबा दूनो रहल. लेकिन महराज बिकरमादित्त के बाद एह किला पर केकर कब्जा रहल आ एह जवार के राजा के भैल, एकर कौनो साफ-साफ साखी नइखे. एह बारे में जौन भी जानकारी बा, ऊ सब आधी-अधूरी हवे. एकरे बाद के तीन-चार सौ साल के जौन इतिहास बा, ओहू में बड़ा गैप हवें. 11वीं सदी में आके एह किला पर महराज पृथ्वीराज के अधिकार भैल. इतिहासकारन के एक बर्ग अइसनो बा जौन ई मानाला कि एकर निर्माणे 11वीं सताब्दी में भैल. ई निर्माण महराज सहदेव करवले.\nके रहले सहदेव आ स्वामीराज\nइतिहासकारन में बहुत लोग इहो मानेलन कि चौथी-पाँचवीं सताब्दी तक आवत-आवत एह पूरे जवार में कौनो राजसी अनुशासन ना रहि गैल रहल. इहाँ हर तरह के डोर ढीला पड़े लगल रहल. एसे कौनो किला-महल के केहू पुछवार ना रहि गैल रहल. एही के नतीजा ई भैल कि खाली चुनारे ना, कई गो औरी किला महल के भी इहाँ कौनो लेखा-जोखा ओह बीच के ना रहि गैल. 11वीं सताब्दी में सहदेव महराज जौन कइले, ऊ बस एक तरह से एकर फिर से उद्धार रहल. बकिर ई सहदेव महराज के रहले, कहाँ के रहले एह सब बारे में कौनो साफ जानकारी कहीं ना मिलेले. हाँ ई जरुर हौ कि चुनार से संबंधित कई पुरालेखन में आ इहाँ तक कि चुनार से जुड़ल सब इतिहास वाले बिरतांतन में भी उनकर नाम जरूर मिलेले. हो सकेला जे इनकर कहीं पूरा बेवरा भी हो, लेकिन अबहिन तक ओकर साफ जानकारी केहू के ना हवे.\nइहाँ के इतिहास के क्रम में अइसने एक ठू और राजा आवेलन. उ हवे स्वामी राज. उनहू के बारे में कौनो साफ जानकारी ना बा. लेकिन उनकर जिकर पुरालेख, आ इतिहास के बेवरा से लेके मिर्जापुर के गजेटियर तक में मिलेले. स्वामीराज जी के नाम के उल्लेख किला के मुख्यद्वार के उप्पर लगल एक ठे पुरालेख में भी हौ. संस्कृत में लिखल गइल ई पुरालेख अब बहुत साफ ना रहि गइल बा, लेकिन एसे ई साफ हो जाला कि एह किला पर पृथ्वीराज के बाद उनकर अधिकार रहल. मुस्किल ई ह कि स्वामीराज के बारे में भी महराज सहदेव के लेखिन नाम के अलावा और कौनो बेवरा ना मिलेले. एह बेवरन से ई एतना जरूर पता चल जाले कि सहदेव पृथ्वीराज चौहान से पहिले के हवें आ स्वामीराज उनके बाद के. ई दुनो जनी के बीचे में एह किला पर पृथ्वीराज चौहान के अधिकार रहल.\nआ बाद में पृथ्वीराज चौहान के ही उत्तराधिकारी लोग ई पूरा जवारे खैरुद्द्दीन सुबुक्तगिन के हाथे बेच दिहलन. बहुत लोगन के अनुमान हौ कि स्वामीराज बाद में सुबुक्तगिन पर हमला क दिहले. एह हमला में ऊ जीत गैलन आ एह तरह से एहपर स्वामीराज के कब्जा भैल. लेकिन स्वामीराज के कब्जा भी एहपर बहुत दिन रहि ना पवलस. स्वामीराज के बाद एह पर सहाबुद्दीन के कब्जा हो गैल. सहाबुद्दीन के भी इहाँ के गजेटियर आ और कागजन में साफ-साफ जिक्र ना मिलेले. लेकिन बिद्वान लोग के अनुमान हवे कि ई सहाबुद्दीन असल में सहाबुद्दीन गोरी हवें, जौन अफगानिस्तान से लेके बंगाल के मुहम्मद बिन बख्तियार खिलजी तक के परास्त क दिहले रहलन आ एह पूरे इलाका पर आपन कब्जा जमा लिहले रहलन. ओही पूरे कब्जा में ई किला भी आ गैल रहल. लेकिन सहाबुद्दीन कबो इहाँ रहलन ना. उ इहाँ आपन तीन गो प्रतिनिधि नियुक्त क देहले रहलन आ उहे लोग उनके ओर से इहाँ के उनके जागीर के सारा काम देखत रहलन. ओह तीन में दू त बिदेसी रहलन, लेकिन एक गो देसी बहेलिया रहलन. वह बहेलिया के परिवार के कब्जा किला पर त नाहीं, बकिर इहाँ के जागीर पर अंग्रेजी सासन तक रहल. उनकर कब्जा इहाँ से तब खतम भैल जब 1772 में अंग्रेजी सासन किला के साथे-साथे ओसे जुड़ल जागीर पर भी आपन पूरा कब्जा जमा लिहलस. एह बहेलिया के साथे-साथे एगो सनीदी और एगो अफ्रीकी भी सहाबुद्दीन के ओर से इहाँ के हजारी यानी कि गवर्नर बनावल गैल रहलन. लेकिन उ लोग के का भैल एकर कौनो जानकारी इहाँ अब केहू के नइखे.\nचुनारगढ़ के निर्माण कला भी बहुत सुंदर हवे.\nजानवर भारी परले बाबर के सैनिकन पर\nबकिर ई सारा इतिहास जब इहाँ अभिलेखन में तलासल जाले त ओकरे साफ-सुथरा छाप के बजाय खाली परछाहीं मिलेली. अभिलेखन में ई सब खाली बिंदु के रूप में दर्ज हवें. एक से दुसरे बिंदु के मिलावल आ मिला-मिला के कौनो ठीया ले पहुँचल आसान बाति ना बा. हमके लगेले कि अगर एकरे कुल्ही बिंदुअन के मिला के सगरो परछाहीं पकरले के कोसिस कइल जा त इहाँ के इतिहास भी देवकीनंदन खत्री जी के चंद्रकांता, चंद्रकांता संतति आ भूतनाथ जइसन उपन्यासन के कहानी से अचिको कम दिलचस्प ना निकरी. हालांकि ई काम एतना आसान ना बा जेतना आसानी से हम लिख दिहली. एके माटी खन के निकारे बदे केहू भगीरथ महराज जइसन बड़हन तपसी के जरूरत बा जे पहिले बामन महराज के कहानी के रूपक के तूर के ओकर अभिधा वाला अरथ निकारे बदे तैयार हों आ फिर ओसे आगे बढ़ें. काहें से कि सिद्धांत इहो बा कि बामन महराज कौनो धरती-ओरती नपले के बाति असल में रूपक हौ. एकर असल अरथ ई हौ कि बामन महराज बलि महराज से उनके बड़हन राजतंत्र के बीचे में बस एगो झीन के लोकतांत्रिक गणराज्य बनवले के अनुमति लेहले रहलें आ बाद में ई गणराज्य क बिचार अइसन फइलल कि चारो ओर गणराज्ये के माँग होखे लगल.\nजब आधुनिक कहल जाए वाले अर्थ में इहाँ के साफ-साफ दर्ज इतिहास के बात कइल जाले त ओकर सुरुआत 16वीं सदी से होले. ओह समय 1529 में चुनारगढ़ पर बाबर के कब्जा भैल आ ओहीं से एकर सामरिक महत्त सुरू हो गैल. हालांकि इहाँ तक पहुँचले में बाबर के कई गो सैनिक, इहाँ तक कि सिपहसालार भी खेत हो गइलन. आ दस्तावेजन के बाति मानल जा त ई लोगन के खेत करे वाला कौनो सेना या प्रतिस्पर्धी ना रहे. कहल ई जाला कि ज्यादातर सैनिकन के जंगली जानवर खा गइलन. बाबर क हजारन सिपाही मारल गइलन, एकर सनद अबहिनो इहाँ मौजूद बेहिसाब कब्र हवे, जौन इहाँ जंगल-पहाड़ में चारो ओर फैलल हई. हालाँकि एहपर भरोसा करे लायक हमके कम्मे लगाला. काहें से कि एकरे पहिलो लोग इहाँ आइल-गइल, लेकिन ओके कौनो जानवर ना मरलन. खाली बाबर के सैनिकन के ही खातिर जंगली जानवर एतना जंगली काहें हो गइलन? हो सकाला कि ई बात कौनो छोटहन राजा या असंगठित जनतंत्र से हरले के नाते आपन इज्जत बचावे बदे बाबर के सिपाही लोग फैलौले हो आ जोद्धन के जानवर बता दिहले हो. खैर, दस्तावेज वाला इतिहास त अइसहीं चलाला न, त उ अगिली जानकारी अइले तक इहे मान के चली.\nबाबर भी एह किला पर कब्जा के बाद बहुत दिन जीवित ना रहि पौले. 1930 में उनकर देहांत हो गैल आ फिर उनके सल्तनत के भी कब्जा एहपर बहुत दिन रहि ना पवलस. कुल जमा दू साल, एकरे बाद 1532 में उहाँ शेरशाह सूरी के हमला में इहाँ बाबर के पूरी छावनी बरबाद हो गैल. शेर शाह सूरी, जौन ओह समय शेर खान के नाम से जानल जात रहले, ऊ इहाँ आपन डेरा जमा लिहले. बाबर के ऊ सिपहसालार, जौन इहाँ के हजारी यानी कि गवर्नर भी रहलन आ शेर शाह के हमला में खेत हो गइल रहलन, उनके बेवा मेहरारू से शेरशाह निकाह क लेहले. ओकरे बाद कुछ दिन ऊ इहाँ रहबो कइले. लेकिन इहाँ से ऊ आपन हरम आ खजाना दुनो लेके रोहतास चलि गइले. एह किला के अंदर तुर्की हमाम आ सिलहखाना शेर शाह के ही बनवावल हवे, जौन गिरल-परल हालत में अबहिनो देखल जा सकेले.\nशेरशाह के रोहतास गइले के मूल में भी एगो बड़ा जुद्ध हौ. असल में हमायूँ जइसही थोरे मजबूत भइले ऊ एहपर फिरसे अपने कब्जा के जुगत सुरू क दिहले आ 1536 में ऊ चुनारगढ़ के चारो तरफ से घेर लिहले. एकरे बादो शेर शाह एहपर आपन कब्जा छोड़े बदे तैयार ना भइले. इतिहास के बिरतांत ई हौ कि हुमायूँ एह किला के चार महिन्ना ले घेरले रहि गइले. सेरसाह तबो समर्पन ना कइले. लेकिन एही बीचे हुमायूँ गंगाजी के रास्ते से इहाँ आपन नौसेना बोला लिहले. तब जाके दुनो के बीचे कुछ सर्त आ ओहपर समझौता भैल. ओह समझौता में तय भैल कि शेर शाह चुनारगढ़ छोड़ दिहे आ आगे से अइसन कौनो जगह पर निगाह ना डरिहे जहाँ बाबर के पुरान कब्जा रहल. बदले में हुमायूँ इहो मनले कि ऊ बंगाल पर कौनो हमला ना करिहे. आज के बिहार तब बंगाल के हिस्सा रहल. एही समझौता के तहत शेरशाह अपने अलटन-पलटन के साथे रोहतास कूच कइले आ चुनारगढ़ फिरसे हमायूँ के कब्जा में आ गैल. लेकिन हमायूँ के कब्जा एहपर बहुत दिन रहि ना पौलस. काहे से कि हमायूँ खुदे अपने बचन पर टिकल ना रहि पौले.\nमहाराज विक्रमादित्त से लेकर देवकीनंदर खत्री तक सबकर नाम किला से जुड़ल हव.\nअगिले साल मौका मिलते ऊ बंगाल के ओर कूच कइले आ जैसहीं हमायूँ वादाखिलाफी कइले शेर शाह तय क लिहले कि अब इनके सबक सिखा के रहब. ओह समय ऊ चुनारगढ़ से निकल चुकल रहले आ तब तक ऊ नदी के लड़ाई आ घेराबंदी के तरीका भी जान गैल रहले. आखिरकार एही बहाने चुनारगढ़ पर फिरसे शेरशाह के कब्जा हो गैल. 1545 में शेरशाह के निधन के बाद उनके बेटा इस्लाम शाह आ फिर उनकर बेटा आदिल शाह एके पवलन. आदिल शाह धीरे धीरे अपने के एही चुनारगढ़ किला के अंदरे सीमित क लिहले आ आपन सारा कामकाज अपने प्रधानमंत्री हेमू के सौंप दिहले.\nहेमू एही चुनारगढ़ से कई ठो जुद्ध छेड़ले. इहाँ रहते हेमू दिल्ली और तुगलकाबाद के लड़ाई भी जीत लिहले रहलन. लेकिन 1575 में चुनारगढ़ पर फिरो अकबर के कब्जा हो गैल. अइसन समझल जाला कि किला के अब जौन रूप हौ, ई अकबर के ही दिहल हौ. अकबर के समय तक एह किला के कुछ हिस्सा ढहि गैल रहल. ऊ सब अकबर के समय में नए सिरे से बनवल गैल. एकरे बाद औरंगजेब के समय में उनकर गवर्नर मिर्जा बैरम इहाँ भैरों बुर्ज के लगे एगो मस्जिद बनवले. ओकरे बाद 1760 में अहमद शाह दुर्रानी के आक्रमन के बाद चुनारगढ़ पर नवाब लोग के कब्जा हो गैल.\nएहीं परल उत्तर प्रदेश के नेइ\nनवाब लोग भी चुनारगढ़ पर बहुत दिन टिकले ना. मेजर मुनरो के नेतृत्व में एहपर ईस्ट इंडिया कंपनी के बहमला भैल. ऊ हमला हालांकि पुरहर त ना, लेकिन एक हद तक जरूर सफल भैल. ओह हमला में पूरा किला त नाहीं, बकिर चुनारगढ़ के दक्खिन पच्छू वाला हिस्सा पर मेजर मुनरो के कब्जा हो गैल. आ ओकरे बाद 1768 में पूरे चुनारगढ़ पर अंगरेजन के कब्जा हो गैल. ओही समय चुनारगढ़ के नॉर्थ वेस्टर्न प्रोविंसेज के मुख्य तोपखाना बना दिहल गैल. हालांकि औपचारिक रूप से नॉर्थ वेस्टर्न प्रॉविंसेज के गठन 1836 में भैल, बकिर ओकर आर्टिलरी पहिलहीं बनि गैल रहल. एही नॉर्थ वेस्टर्न प्रॉविंसेज के आगे चलि के 1858 में नॉर्थ वेस्टर्न प्रॉविंसेज एंड अवध, आ फिर 1902 में यूनाइटेड प्रॉविंसेज ऑफ आगरा एंड अवध बना दिहल गैल. अब ओही के उत्तर प्रदेश के नाम से जानल जाला. सही पूछीं त आज के उत्तर प्रदेश के नींव एही चुनारगढ़ से परल रहल. आ आज के बहुत नौजवानन के ई जान के का मालुम कि अचरज होखे, बकिर एही बीचे 1858 में खाली एक दिन के बदे प्रयागराज पूरे भारत के राजधानी भी बनल रहे. अंगरेजी फौज इहाँ से 1890 में हटावल गैल. आ ओकरे बाद एके पूरी तरह से नागरिक प्रशासन के सौंप दिहल गइल.\nतब से लेके अब तक ई नागरिक प्रशासन के ही अधीन बा. हालांकि बीचे में इहाँ पीएसी क ट्रेनिंग और रिकरूटमेंट सेंटर भी बन गैल आ एही नाते ई थोड़े नक्सलियन के हिटलिस्ट में भी रहल. लेकिन एकर जानकारी भइले के बाद प्रदेश सरकार एकरे सुरच्छा के पुरहर इंतजाम कइलस. अब सुरच्छा के इंतजाम त जरूर हो गैल, बकिर एकरे बादो किला के रख-रखाव के इंतजाम अबहिनो कायदे से ना हो पवले बा. एतना ऐतिहासिक महत के किला, जौन अपने आप में न मालूम केतना हजार साल के इतिहास समेटले हौ आ जौने से कई ठे पैरानारमल इतिहास भी जुड़ल बा, जौने के अगर कायदे से कौनो रिकाड रखल जा सके त आगे चल के कबो ऊ मनोविज्ञान के शोध आ अध्ययन के बहुत बड़ा आधार बन सकाला, बतौर ऐतिहासिक धरोहर ओकरे रख-रखाव के काम भगवान भरोसहीं छुटल हौ.\nTags: Article in Bhojpuri, Chunar Fort\nअंकिता लोखंडे ने शेयर किया प्री वेडिंग रस्मों का प्यारा Video,


July 2021 – टटका खबर\nजस जस हिन्दुवन में एका बनल बढ़ल जात बा तस तस हिंदुत्व के विपक्षियन में बेचैनिओ बढ़ल जात बा। केहू बाबाजी के ठुल्लू धइल चाहत बा त केहू राजभर के भरमावे में लागल बा। एक समय भुरा बाल साफ करे के नारे देबे वाला भा तिलक तराजू तलवार, इनको मारो जूते चार वाला गोल, सभे…\nRead More about हिन्दुवन के जाति में बांट लड़वावे ला बेचैन बाड़े विपक्षी\n(टटका खबर, शुक, आषाढ़ अँजोरिया चतुर्दशी, 2078 विक्रमी) उत्तर प्रदेश के देश के नंबर वन प्रदेश बनावे में लागल मुख्यमंत्री योगी आदित्यनाथ के सरकार हर गाँव में पंचायत सचिवालय बनावे आ हर जिला में मेडिकल कॉलेज खोले के फैसला कइले बिया. हर पंचायत सचिवालय में दू आदमी के रोजगारो दीहल जाई. एक आदमी पंचायत सहायक…\nRead More about गाँवे-गाँव सचिवालय आ जिले-जिला मेडिकल कॉलेज\n(टटका खबर, बुध, आषाढ़ अँजोरिया द्वादशी, 2078 विक्रमी) संसद में काम ना होखे देबे वाला विपक्षी जिद का दौरान प्रधानमंत्री नरेंद्र मोदी काल्हु मंगल का दिने कोविड-19 के मौजूदा हालात पर एगो सर्वदलीय बइठक कइलन जवना में कांग्रेस, माकपा, राजद, शिअद, आआपा वगैरह कुछ गोल शामिल ना भइलें. हालांकि बइठक में राकांपा, द्रमुक, बीजू जनता…\nRead More about संसद में काम ना होखे देबे के विपक्षी जिद\n(टटका खबर, मंगल, आषाढ़ अँजोरिया एकादशी, 2078 विक्रमी) काँवड़ यात्रा पर सुओमोटो दखल देबे वाला सुप्रीम कोर्ट बकरीद पर दलीलो सुने ला तइयार नइखे. कह दिहलसि कि बकरीद का मौका पर कोरोना प्रतिबंघन पर केरल सरकार के दीहल छूट रोके के आदेश ना दी. केरल सरकार से जबाब मँगले बा आ आजु ओह मामिला पर…\nRead More about सुप्रीमो कोर्ट देखा दिहलसि कि कानून मजहब देखि के लागू होला\n(टटका खबर, सोमार, आषाढ़ अँजोरिया दशमी, 2078 विक्रमी) विश्व हिंदू परिषद देश भर के मंदिरन आ मठन से सरकारी कब्जा हटवावे के मांग कइले बा. काल्हु फरीदाबाद के मानव रचना विश्वविद्यालय में पूरा भइल दू दिन के केंद्रीय प्रन्यासी मंडल आ प्रबंध समिति के बइठक का आखिरी दिने हिंदू मंदिरन के सरकारी नियन्त्रण से मुक्ति…\nRead More about हिन्दू मंदिरन के सरकारी कब्जा से मुक्त करे के कहलसि विहिप\n(टटका खबर, अतवार, आषाढ़ अँजोरिया अष्टमी, 2078 विक्रमी) हिन्दू विरोधी गिरोहन के जीत देत वाकओवर दे दिहलसि काँवरिया संघ. सरकार के अपील मानत कांवड़िया संघ कह दिहलें कि एह साल काँवड़ यात्रा ना निकालल जाई. जान जाईं कि यूपी के काँवड़ यात्रा का खिलाफ सुप्रीम कोर्ट के एगो न्यायमूर्ति सवाल उठवले रहलें. हिन्दू त्योहारन पर…\nRead More about कांवड़ यात्रा के मनाही आ बकरीद पर सगरी छूट के दोगलापंथी\n(टटका खबर, शनीचर, आषाढ़ अँजोरिया सप्तमी, 2078 विक्रमी) हाल का दिनन में शमशान में ड्रोन उड़ा के खींचल हिन्दूवन के जरत लाशन के फोटो खींच के चरचा में आइल जामिया मिलिया से स्नातक के पढ़ाई करे वाला मुसलमान फोटाग्राफर दानिश सिद्दीकी के अफगानिस्तान में तालिबानी मार दिहलें सँ. ट्वीटर पर एह फोटोग्राफर के लाश के…\nRead More about तालिबान मार गिरवलसि एगो मुसलमान फोटोग्राफर के\n(टटका खबर, शुक, आषाढ़ अँजोरिया सप्तमी, 2078 विक्रमी) देशहित का विरोध में काम आ बात करे वालन के साथ देबे ला खुल के उतरल अरुण शौरी अपना वकील प्रशान्त भूषण का मार्फत सुप्रीम कोर्ट में गोहार लगवले बाड़न कि देशद्रोह कानून के असंवैधानिक करार क देव अदालत जेहसे लोग बेखौफ हो के देश का विरोध…\nRead More about देश विरोधियन खातिर आगे अइलन अरुण शौरी\n(टटका खबर, बियफे, आषाढ़ अँजोरिया षष्ठी, 2078 विक्रमी) राज्यसभा में सदन के उपनेता के जिम्मेदारी सम्हार रहल केंद्रीय मंत्री पीयूष गोयल के प्रोमोशन क के उनुका के राज्यसभा में नेता सदन नियुक्त क दीहल गइल बा. थावर चंद गहलोत के कर्नाटक के राज्यपाल बन गइला का बाद से ई पद हो गइल रहुवे. राज्यसभा में…\nRead More about राज्यसभा में सदन के नेता बनावल गइलन पीयूष गोयल\n(टटका खबर, बुध, आषाढ़ अँजोरिया चतुर्थी, 2078 विक्रमी) देश भर के लोगन के चेतावत प्रधानमंत्री नरेन्द्र मोदी काल्हु कहलन कि अगर सावधानी ना बरतल गइल त कोरोना महामारी के तिसरका लहर आवे से रोकल ना जा पाई. कहलन कि पर्यटन उद्योग ला त ठीक बा कि लोग हिल स्टेशनन पर उमड़ल बा बाकिर बिना मास्क…\nRead More about कोरोना के तिसरका लहर आवे से रोकल ना जा पाई\n(टटका खबर, मंगल, आषाढ़ अँजोरिया तृतीया, 2078 विक्रमी) नेपाली सुप्रीम कोर्ट अपना राष्ट्रपति के आदेश दिहलसि कि ऊ शेर बहादुर देउबा के नेपाल के प्रधानमंत्री बना दीहल जाव. बाद में देउबा नेपाल के प्रतिनिधि सभा में आपन बहुमत 30 दिन का भीतर साबित क के देखइहें. जान जाईं कि मौजूदा प्रधानमंत्री के पी शर्मा ओली…\nRead More about नेपाल में अदालती आदेश से सरकार बदली\n(टटका खबर, अतवार, आषाढ़ अँजोरिया एकम, 2078 विक्रमी) यूपी में कांग्रेस के नेतृत्व आजुकाल्ह प्रियंका वाड्रा का हाथ में बा. आ अपना कुशल नेतृत्व का बल पर आखिरकार ऊ कांग्रेस के खाता पंचायती चुनाव में खुलवाईए लिहली. जिला पंचायत अघ्यक्ष का चुनाव में सिफर पर सिमटल कांग्रेस आपन चार गो ब्लॉक प्रमुख जितवावे में सफल…\nRead More about कांग्रेसो के खाता खुल गइल ब्लॉक प्रमुखी का चुनाव में\n(टटका खबर, शुक, आषाढ़ अमावस, 2078 विक्रमी) जबसे संघ प्रमुख मोहन भागवत के ऊ बयान आइल बा कि देश के हिन्दू आ मुसलमान के डीएनए एके बा तबसे हिन्दू सकपकाइल बाड़ें आ मुसलमानन में उछाह देखे के मिल रहल बा. हिन्दुवन के लागत बा कि ओह लोग के घटत आबादी आ मुसलमानन के बढ़त आबादी…\nRead More about अगिला संघ प्रमुख कवनो राष्ट्रवादी मुसलमान हो सकेला\nमोदी मंत्रिमंडल के विभाग बँटा गइल\nकैबिनेट मंत्री – श्री राजनाथ सिंह – रक्षा मंत्री श्री अमित शाह – गृह मंत्री आ सहकार मंत्री श्री नितिन जयराम गडकरी – सड़क परिवहन आ हाईवेज श्रीमति निर्मला सीतारमण – वित्त मंत्री आ कार्पोरेट मामिला मंत्री श्री नरेन्द्र सिंह तोमर – कृषि आ किसान कल्याण मंत्री डॉ एस जयशंकर – विदेश मंत्री श्री अर्जुन…\nRead More about मोदी मंत्रिमंडल के विभाग बँटा गइल\nलटकबऽ त जइबऽ बेटा, सीखऽ एह लोग से\nमोदी सरकार में कुछ मंत्रियन के गलतफहमी रहुवे कि ओह लोग के हटावे भा पाँख कतरे के गुस्ताखी मोदी कबो ना करीहें. एहमें तीन गो नाम सबले खास रहुवे – रविशंकर प्रसाद, प्रकाश जावडेकर, आ रमेश पोखरियाल निशंक के. ई लोग अपना काम में लगातार नाकाबिल साबित भइला आ सोशल मीडिया पर भाजपा समर्थकन के…\nRead More about लटकबऽ त जइबऽ बेटा, सीखऽ एह लोग से\nमोदी सरकार के दुसरका दौर के पहिलका मंत्रिमंडल विस्तार में आजु जे लोग मंत्री पद के शपथ लीहल ओह लोग के क्रमवार नाम बा –पन्द्रह गो कैबिनेट मंत्रियन में – 1. नारायण राणे (महाराष्ट्र के मुख्यमंत्री आ शिवसेना के नेता रहलें), 2. सर्बानंद सोनोवाल (असम के मुख्यमंत्री रहलें), 3. डॉ विरेन्द्र कुमार (मध्य प्रदेश के…\nRead More about मोदी सरकार के दुसरका दौर के पहिलका मंत्रिमंडल विस्तार\nBollywood legendary actor #DilipKumar passes away. pic.twitter.com/U59wnzNVEA— All India Radio News (@airnewsalerts) July 7, 2021 अबहीं अबहीं मिलल खबर में दिलीप कुमार के नाम से मशहूर भइल युसूफ खान के आजु मुंबई के हिन्दुजा अस्पताल में 98 बरीस का उमिर में मौत होखे के खबर आइल बा. साँस लेबे में हो रहल दिक्कत का चलते…\nRead More about हिन्दी सिनेमा के ट्रेजेडी किंग रहल युसूफ खान अलविदा


दाऊद इब्राहिम के भोजपुरिया लुक – Anjoria\nअण्डर वर्ल्ड डॉन दाऊद इब्राहिम के भूमिका निभावल भलही दोसरा केहु खातिर टेढ़ खीर होखो, सिनेमा भोजपुरी के सुपर स्टार विनय आनंद बहुते खूबसूरती से दाऊद इब्राहिम के किरदार करत बाड़न. फिल्म ‘खूनी दंगल’ में जेही विनय आनंद के दाऊद लुक में देखत बा ओकरा लागत बा कि ऊ दाउदे के देखत बा.\nअंडरवर्ल्ड डॉन दाऊद इब्राहीम अउर छोटा राजन के दुश्मनी पर बनत भोजपुरी फिल्म ‘खूली दंगल’ खातिर विनय आनंद के बहुते मेहनत करे के पड़त बा, फिल्म के निर्माता हउवन संजय कुमार आ निर्देशक श्रीधर शेट्टी. विनय आनन्द के जब मालूम भइल कि उनुका एह फिलिम में दाऊद के किरदार करे के बा त पहिले त चउँकले बाकिर फेर तइयार हो गइलन करे खातिर.\nफिल्म के शूटिंग महाराष्ट्र के जालना शहर में चलत बा. निर्माता संजय कुमार के कहना बा कि एह फिलिम का जरिये ऊ ई बतावल चाहत बाड़न कि अगर ई दुनु दुश्मन दोस्त हो जासु त देश कतना आगा बढ़ी. कहानी महिला कथाकार सबा मुस्तफा लिखले बाड़ी. मकबूल फिल्म्स के बैनर तले बनत एह ‘खूनी दंगल’ में अपना भूमिका पर विनय आनंद कहलन कि उनुका निर्देशक पर पूरा भरोसा बा. फिल्म के प्रस्तुत करीहें कुमार दिवाकर.\nमुख्य कलाकारन में विनय आनंद, सुदीप पांडे, दिव्याश्री, अपूर्वा, रोहित सिंह मटरू अउर उदय श्रीवास्तव शामिल बाड़े.\nहोली पर आइल विजय लक्ष्मी इंटरनेशनल के ‘दुर्गा’


स्वतंत्र भारत के झांकी : भाग – 27 (पहिला गैर कांग्रेसी सरकार, जनता पार्टी के उदय)\nFebruary 5, 2021 October 16, 2017 by Gaurav Singh\nअध्याय –4“लोकतांत्रिक क्रांति अउरी राजनितिक उथल-पुथल – 3”\nपहिला गैर कांग्रेसी सरकार, जनता पार्टी के उदय\nअभी तक हमनी के पहिला अध्याय ‘राष्ट्र एकीकरण के चुनौती’ के बारे में देखनी जा| एह अध्याय में हमनी के एह बात से अवगत भईनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम पाहिले त्रावनकोर ओकरा बाद जोधपुर, जैसलमेर, जूनागढ़, हैदराबाद अउरी कश्मीर के एकीकरण करे में सफल भईले जा| दूसरा अध्याय ‘देश के भीतर मूलभूत एकीकरण’ में हमनी के देखनीजा कि कईसे सबसे पहले प्रशासनिक एकीकरण भईल, ओकरा बाद आर्थिक एकीकरण, सामाजिक एकीकरण भईल| एकरा अलावां राज्यन के भाषाई एकीकरण अउरी क्षेत्रीयता के खिलाफ एकीकरण प भी चर्चा कईनी जा| ओकरा बाद तीसरा अध्याय ‘भारत के पडोसी देशन से युद्ध’ शुरू भईल जवन भारत के पडोसी देशन के साथे भईल सारा युद्ध भईल, ओकरा बारें में विस्तार से चर्चा भईल| पाहिले भारत-पाकिस्तान 1947 के बात भईल ओकरा बाद 1962 के भारत-चीन युद्ध, फिर पाकिस्तान के साथे भईल 1965, 1971 अउरी 1999 के कारगिल युद्ध के बात भईल| चउथा अध्याय ‘लोकतांत्रिक क्रांति अउरी राजनितिक उथल-पुथल” शुरू हो चुकल बा| एह अध्याय के तीसरा अंक ‘जनता पार्टी के उदय’ के बारे में बात होई|\nहमनी के पहिला अंक में आपातकाल के बारे में चर्चा कईनी जा| ओकरा बाद अगिला अंक में जयप्रकाश आन्दोलन के बात भईल| अब एह अंक में बात होई आन्दोलन के प्रतिफल यानी कि पहिला गैर कांग्रेसी सरकारी जनता पार्टी के रूप मिलल| आंदोलन में सारा वर्ग के एगो बढ़िया भागीदारी रहे| आपातकाल के 19 महीना में श्रीमती इंदिरा गाँधी के आपन गलती अउरी लोगन के गुस्सान के एहसास हो गईल रहे| 18 जनवरी 1977 के इहाँ के अचानके मार्च में लोकसभा चुनाव करवावे के ऐलान कर देनी| देश में आपातकाल के बाद 1977 में जवन चुनाव भईल उ अपना-आप में अलग क़िस्म के रहे| लोगन के सामने इ सवाल कम रहे कि के अच्छा बा आ के बुरा बा| बल्कि इ सवाल ज़्यादा रहे कि लोगन के आपातकाल के बारे में का राय बा? ओकरा प्रति लोग जवना हिसाब से वोट कईलस, ओह से साफ़ ज़ाहिर रहे कि लोग आपातकाल के ख़ारिज कर चुकल रहे| देश के जनता आपातकाल के दौरान भईल शोषण के विरोध में इंदिरा गाँधी के ख़िलाफ़ मतदान कईलस| इहाँ तक कि इंदिरो गांधी अपना गढ़ रायबरेली चुनाव हार गईल रही अउरी संजयो गांधी चुनाव हार चुकल रहन|\nजयप्रकाश नारायण जी के स्लोगन रहे “सिंहासन खाली करीं, जनता आ रहल बिया|” 1977 चुनाव परिणाम के बाद सिंहासन खाली हो गईल अउरी जनता सत्ता में आ भी गईल| संसद में कांग्रेस के सदस्यन के संख्या 350 से घट के 153 प सिमट गईल अउरी 30 सालन के बाद पहिला बेरी केंद्र में कवनो ग़ैर कांग्रेसी सरकार के गठन भईल| कांग्रेस के उत्तर प्रदेश, बिहार, पंजाब, हरियाणा अउरी दिल्ली में एको सीट ना मिलल| सात राज्यन के 234 सीटन में से इंदिरा गाँधी के नेतृत्व वाला कांग्रेस के मात्र2सीट ही मिल पाइल रहे| दक्षिण भारत के स्थिति इंदिरा गाँधी के अनुकूल रहे जवन एक तरह से राहत रहे| ओहिजा आपातकाल में शोषण भी ना भईल रहे| इहे कांग्रेस खातिर एगो सुखद समाचार रहे| दक्षिण भारत के राज्यन के आपातकाल के दौरान लागू भईल बीस सूत्रीय कार्यक्रमन से काफ़ी फायदा भी मिलल रहे| आश्चर्य के बात इ बा कि दक्षिण भारत में 1971 के चुनाव के तुलना में ओहिजा 1977 में 22 गो सीट ज्यादा मिलल रहे जवना के परिणामस्वरूप आंकड़ा 70 से बढ़के 92 हो गईल रहे| कहीं न कहीं दक्षिण भारत के तरफ से आइल जनादेश कांग्रेस खातिर कुछ हद तक एगो राहत के बात रहे| लेकिन कुल मिलाके अगर देश के स्तर प देखल जाव त बेशक कांग्रेस के प्रदर्शन 1977 में काफी निराशजनक रहे|\nSee also स्वतंत्र भारत के झांकी : भाग – 11


भक्तन के मुसीबत के दिन आइल बा – बतंगड़ 47 – Anjoria\nअगस्त 2, 2017 भक्तन के मुसीबत के दिन आइल बा - बतंगड़\nसेकूलर मीडिया में भक्तन के नाम से जानल जाए वालन के मुसीबत के दिन आ गइल बा. संकेत त हमेशा से रहुवे बाकिर ऊ दिन अतना जल्दी आ जाई ई ना लागत रहुवे. अब सवाल बा कि ई लोग अब केकर बाजा बजावे ? ममता दीदिया के ?\nकांग्रेस मुक्त भारत के सपना देखे वालन के जाने के चाही कि पश्चिम बंगाल से कांग्रेस के उखाड़ फेंके वाला काम ममते दीदिया कइली. आ हिन्दुत्व के सबले बड़का दुश्मन बँवारा गिरोहन के बंगाल से खदेड़े के नेक कामो ममते दीदिया के ह. अबहीं ले कुछ गलतफहमी रहला का चलते भक्त ममता के पता ना कइसन कइसन नाम से बोलावत आइल रहलें हँ. मानत बानी कि ममता जी माँ माटी मुसलमान के राजनीति करे ला जानल मानल जाली. बाकिर कब उनकर विचार बदल जाव आ बंगाल के सम्मान का नाम पर ऊ बंकिम बाबू के वंदेमातरम गावत राष्ट्रवाद का राह प चल देसु के जानत बा ?\nआखिर नीतिशो बाबू त अपना के इशरत जहाँ के बाप मानत रहले हँ, देश के संघमुक्त करावे के नारा लगावत रहले हँ. एके रात में अइसन पलटी मरलें कि चारा चोर जइसन घाघो के अकिल हेरा गइल. आ एही भक में नीतीश के हत्यारा कहे लगलन. कहलन कि नीतीश प हत्या करे के केस चलत बा आ एह मामिला में उनुका फाँसी ना त उमिर कैद के सजाय हो सकेला. चारा चोरी के सजा त अबहीं पता ना कतना बरीस ले लटकावल जा सकेला. लोअर कोर्ट जेल दिहलसि त हाई कोर्ट से जमानत ले लिहलन. ओहिजो से सजाय मिल जाई त सुप्रीम कोर्ट बड़ले बा. सुनले बाड़न का ओहिजा त एगो फोन प जमानत मिल जाला. आ चारा चोरी के मामिला कश्मीरी पंडितन के संहार वाला केस त ह ना कि ओकर गोहार चट से खारिज क दीहल जाई, भठियरपन के केस त बरीसन ले खींचल जा सकेला. यूपीए2का जमाना का कवनो घोटालाबाज के अबहीं ले कवनो सजा मिलल बा का ? जेल आइल गइल ज लागल रहेला.\nहँ त नीतीश के पलटी मरला आ एनडीए में साढ़े तीन बरीस बाद घर वापसी क के फेरु सरकार बना लीहला का बाद से सचहूँ भक्त परेशान हो उठल बाड़ें. आखिर ऊ कइसे जान सकेलें कि कब कवन नेता भाजपा में शामिल ना हो जाई. भाजपा त मोक्षदायिनी गंगा हो गइल बिया. हजार पाप क के एह गंगा में डुबकी मार सगरी पाप धोआवल जा सकेला. एहिसे हमहूं भक्तन के इशारा दिहनी कि हर भाजपा विरोधी के कुछ ना कुछ गुण खोज के राखऽ लोग. पता ना कब ओकर जरुरत पड़ जाव. विपक्ष में बाचल गिनल चुनल इमानदार नेतवन में गिनाए वाला नीतीश का घर वापसी का बाद अब पूरा अनेसा बा कि कुछ अउरु लोग संघम शरणम गच्छामी करत डेरा बदल सकेला. मुलायम आ रामगोपाल प अधिका मेहनत ना करे के पड़ी आ अखिलेश त लड़िका हऽ. बचवन से कुछ ना कुछ गलती त होइए जाला. ओकरो के सम्हारल जा सकेला.\nमुलायम कबो चपरासी त रहलन ना. स्कूल के मास्टर रहलन. से मास्टरी का कमाई से आजु अपने पर परिवार ले ना, गोतियो दयाद के अरबपति खरबपति बनवा दिहले बाड़न. लालू बेचारा भईंस चराए वाला, चपरासी परिवार में रहे वाला सलीका के घोटाला ना कर पवलसि आ आजु अपना पाप से अपना बेटवनो के केरियर खराब क दिहलसि. कोर्ट कचहरी में हाजिरी लगावल बेचारा अलगे हलकान बा.\nदोसरा तरफ ओह बारबाला के देख लीं. अइसन निशाना लगवलसि कि महारानी के जिनिगी जीयत बिया. बेटा बेटी दामाद के संपति के अन्दाजो लगावल मुश्किल बा. पता ना कव पुश्त के इंतजाम क घलले बाड़ी. आ एही प याद आवत बा कि भक्त लोग त बबुआ प शुरुए से मेहरबान बा. ऊ लोग त बबुअवा के भाजपा के स्टार प्रचारक वाला मान सम्मान देला. एहसे बबुअवा के स्वागल करे में कवनो दिक्कल ना आवे के चाहीं. आ दिक्कत त नीतीशो के स्वागल करत में ना आइल. हँ बिहारी बाबू के हवा पता ना काहे सटकल बा अबहीं ले पदलन ना.


एके दिन तीन गो फिलिमन के रिलीज से रिंकू घोष का नामे एगो अउर रिकार्ड बनल – Anjoria\nएके दिन तीन गो फिलिमन के रिलीज से रिंकू घोष का नामे एगो अउर रिकार्ड बनल\nसिनेमा भोजपुरी के ड्रीम गर्ल रिंकू घोष पिछला शुक के एगो नया रिकार्ड बनवली. भोजपुरी के ऊ पहिला अदाकारा बन गइली जिनकर तीन गो फिलिम एके साथ रिलीज भइल होखे. ई फिलिम रहली सँ अजय देवगन के साथे रिंकू घोष के हिंदी फिल्म ‘हिम्मतवाला’, भोजपुरी क मल्टी स्टारर ‘गंगा जमुना सरस्वती’ आ ‘साली बड़ी सतावेली’.\nअजय देवगन अभिनीत ‘हिम्मतवाला’ में एगो गाना में रिंकू घोष शामिल बाड़ी त ‘गंगा जमुना सरस्वती’ में मेगा स्टार मनोज तिवारी के नायिका, तिसरकी फिलिम ‘साली बड़ी सतावेली’ में रिंकू के नायक बाड़न सुपर स्टार रवि किशन. ई तीनो फिलिम बिहार में एके दिन रिलीज भइली सँ आ रिंकू घोष के जलवा हर तरफ देखे के मिलल. ‘हिम्मतवाला’ में अभिनेत्री सोनाक्षी सिन्हा के आइटम नम्बर के बाद निर्देशक साजिद खान एगो अउरी आइटम सांग डलववलन. ‘धोखा….’ नाम के एह आइटम सांग में देश के पांच गो इलाका के इलाकाई अभिनेत्री शामिल भइली आ अजय देवगन संगे ठुमका लगवली.\nOne thought on “एके दिन तीन गो फिलिमन के रिलीज से रिंकू घोष का नामे एगो अउर रिकार्ड बनल”\nSonu Sudhakar says:


भाजपा अध्यक्ष अमित शाह अपना टीम के एलान कइलन, बरुन गइलन हवा खाए – टटका खबर\nभाजपा के नयका अध्यक् अमित शाह शनिचर का दिने अपना टीम के एलान क दिहले. खास बाति ई कि पिछला बेर महासचिव रहल वरून गाँधी अबकी का टीम में नइखन. मीनाक्षिओ लेखी के नाम नइखे जबकि लोग उमेद करत रहुवे कि मंत्री ना बनली त शायद संगठन मे जगह मिल जाव. एह टीम मे बिहार से चार जने के आ यूपी से एगारह जने के नाम बा. कुछ लोग के विरोध का बावजूद रामलाल संगठन मंत्री बनल रहीहें. वइसहूँ संगठन मंत्री संघ के मर्जी के होला भाजपा के मर्जी के ना. संघ से आइल राम माधव के महासचिव बनावल गइल बा. घोटाला का आरोप का चलते मुख्यमंत्री पद से हटवला का बाद आपन अलग पार्टी बना के कर्नाटक मे भाजपा के ओकर हैसियत देखावे वाला येदियुरप्पा के वापस अइला का बाद उपाध्यक्ष बनावल गइल बा. प्रमोद महाजन के बेटी पुनम महाजनो के टीम मे राखल गइल बा.\nटीम मे 11 गो उपाध्यक्ष, आठ गो महासचिव, 14 गो सचिव आ 10 गो बोलतुआ बनावल गील बाड़े. टीम के नाम नीचे दिहल जात बा :\nअमित शाह( अध्यक्ष)\nउपाध्यक्ष पद पर बंडारू दत्तात्रेय (तेलंगाना), बी एस येद्दयुरप्पा (कर्नाटक), सत्यपाल मलिक (यूपी), मुख्तार अब्बास नकवी (यूपी), पुरुषोत्तम रूपाला (गुजरात), प्रभात झा (मध्य प्रदेश), रघुवर दास (झारखंड), किरन महेश्वरी (राजस्थान), विनय सहस्त्रबुद्धे (महाराष्ट्र), रेणु देवी (बिहार), आ दिनेश शर्मा (यूपी).\nमहासचिव पद पर जगत प्रकाश नड्डा (हिमाचल), राजीव प्रताप रूडी (बिहार), मुरलीधर राव (तेलंगाना), राम माधव (आंध्र प्रदेश), सरोज पांडे (छत्तीसगढ़), भूपेंद्र यादव (राजस्थान), प्रो. रामशंकर कठेरिया (यूपी), आ संगठन सचिव राम लाल (दिल्ली)\nसंयुक्त महासचिव वी सतीश (कर्नाटक), सौदान सिंह (छत्तीसगढ़), शिव प्रकाश (उत्तर प्रदेश), आ बीएल संतोष (कर्नाटक).\nसचिव पद पर श्याम जाजू (महाराष्ट्र), डॉ. अनिल जैन (दिल्ली ), एच राजा (तमिलनाडु), रोमन ढेका (असम), सुधा यादव (हरियाणा), पूनम महाजन (महाराष्ट्र), राम विचार नेताम (छत्तीसगढ़), अरुण सिंह (यूपी), सिद्धार्थ नाथ सिंह (यूपी), सरदार आरपी सिंह (दिल्ली), श्रीकांत शर्मा (यूपी), ज्योति धुर्वे (मध्य प्रदेश), तरुण चुघ (पंजाब), आ रजनीश कुमार (बिहार).\nआधिकारिक बोलतुआ शाहनवाज हुसैन (बिहार), डॉ. सुधांशु त्रिवेदी (यूपी), मीनाक्षी लेखी (दिल्ली), एमजे अकबर (दिल्ली), विजय सोनकर शास्त्री (यूपी), ललित कुमारमंगलम (तमिलनाडु), नलिन कोहली (दिल्ली), डॉ. संबित पात्रा (ओडिशा), अनिल बलूनी (उत्तराखंड), आ जीवीएल नरसिम्हा राव (आंध्र प्रदेश).\nपार्टी के मोर्चा अध्यक्षन मे महिला मोर्चा ला विजया रहतर (महाराष्ट्र), युवा मोर्चा ला अनुराग ठाकुर (हिमाचल प्रदेश), अनुसूचित जाति मोर्चा खातिर दुष्यंत कुमार गौतम (दिल्ली), अनुसूचित जनजाति मोर्चा खातिर फग्गन सिंह कुलस्ते (मध्य प्रदेश), अल्पसंख्यक मोर्चा खातिर अब्दुल राशिद अंसारी के नाम दिहल गइल बा.\nकार्यालय सचिव इंजीनियर अरुण कुमार जैन (दिल्ली) रहीहें.\nTags: अमित शाह, भाजपा, वरुण गाँधी


पूस पूरनमासी के नहान – टटका खबर\nपूस पूरनमासी के नहान\nआजु इलाहाबाद के कुंभ मेला में पूस पूरनमासी के नहान ह. आजुए से कल्पवास के एक महीना शुरू होखी. नहाए खातिर श्रद्धालुअन के घोर संकट के सामना करे के पड़त बा काहे कि राज्य सरकार एह महाकुंभ खातिर पर्याप्त मात्रा में गंगा नदी में पानी ना छोड़लसु आ राज्य के मुख्य सचिव एह मामिला में केहू से बातो करे के तइयार नइखन. बारह साल में एक बेर लागे वाला एह महाकुंभ के अनदेखी सरकार के नीयत पर सवाल खड़ा करत बा.\nसगरी खबर भोजपुरी में (मंगल 14 जुलाई 2015)\nमहाकुंभ में बदइंतजामी से परेशान लोग लवटे लागल


सीपी भट्ट के दौर आ गइल – Anjoria\nसीपी भट्ट के दौर आ गइल\nभोजपुरी सिनेमा के हास्य अभिनेता सी॰पी॰भट्ट आजुकाल्हु बहुते व्यस्त हो गइल बाड़न आ धड़ाधड़ फिल्म साइन कइले जात बाड़े. बिहार का पृष्ठभूमि पर बनत हिन्दी फिल्म “जंगलराज” में साधु यादव जइसन भूमिका का अलावा सी॰पी भट्ट गवाही, बलिष्ठ, मर्यादा हमरे गाँव की, बलवा, वर्चस्व, वगैरह ढेरे फिल्म साइन कइले बाड़ण. अतने ना अगिला एक महीना का भितर सी॰पी॰भट्ट के आठ गो फिल्म आवे जा रहल बाड़ी सँ.\nएह आठ में शामिल “रंगबाज” के रिलीज होखे के सीपी भट्ट बेसब्री से इन्तजार करत बाड़े. “फूल बने अंगारे” में भट्ट के रोमांटिक गीत, “साजन चले ससुराल” में भट्ट के स्पेशल लुक, “गंगा जमुना सरस्वती” आ “प्यार हो जाला” में कामेडियन के किरदार, यादव पान भन्डार के पंडित जी वगैरह दर्शकन के पसन्द आई.\nTrinetra releasing on 27th May in Bihar\nOne thought on “सीपी भट्ट के दौर आ गइल”\narun, gorakhpur कहते हैं:\nमई 28, 2011 को 11:27 अपराह्न पर\ngorakhpur ke khatir bhi kuchh kra bhayia.


शुभी शर्मा के त चल पड़ल | CinemaBhojpuri.in\n- Tagged: शुभी शर्मा\t- no comments\tसिनेमा भोजपुरी के चर्चित अभिनेत्री शुभी शर्मा के ग्लैमरस अंदाज दर्शकन के बहुते पसंद आवत बा. लोग शुभी के हालिया रिलीज फिल्म ‘हीरो’ में उनकर किरदार खुब पसंद करत बाड़ें. साथही उनका अभिनय आ नाच के बहुते तारीफ होखत बा. शुभी पर फिल्मावल ग्लैमरस गीत ‘‘गोल गोल घुमे दुनिया….’’ में उनकर अंदाज लोग के खूब नीक लागत बा.\nमिलत जुलत८ जुलाई से रिलीज होखे जा रहल बा निरहुआ के औलाद (2)सांवरिया तोसे लागी कैसी लगन में शुभी शर्मा (2)फिल्मी दुनिया के खबर (2)पवन सिंह जबरदस्ती शादी रचवलें शुभी शर्मा से (2)सराहल जात बाड़ी शुभी शर्मा (2)To the official site of Related Posts via Taxonomies.\tLeaveaReply Cancel reply


साल खतम होखे से पहिलहीं मिलल बेस्ट एक्टर अवार्ड 2014 – Anjoria\nभोजपुरी सिनेमा जगत में ई सबसे शर्म के बात सामने आल बा कि साल के खतम होखे से पहिलहीं साल के सर्वश्रेष्ठ अभिनेता के अवार्ड दे दिहल गइल बा. आ ई अवार्ड मिलल बा भोजपुरी सिनेमा जगत के सुपरस्टार कहाए वाला अभिनेता रविकिशन के. एह बात के पुष्टि संजय भूषण पटियाला पाटलिपुत्र न्यूज के फेसबुक पेज पर कइले रहले. जवना के बाद में उ हटा दिहले. ओह पर कुछ लोग बधाई आ कुछ लोग एह अवार्ड पर अचरजो जतावल.\nसंजय भूषण पटियाला लिखले रहन कि साल 2014 के सर्वश्रेष्ठ अभिनेता के अवार्ड मुम्बई में ‘आप की आवाज’ के जरिए आयोजित भइल भोजपुरी अवार्ड समारोह में फिलिम ‘योद्धा’ खातिर रविकिशन के दिहल गइल. लेकिन अवार्ड देबे वाला के ई पता होखे के चाहीं कि साल के सर्वश्रेष्ठ अवार्ड साल के अंत भइला के बाद दिहल जाला. अबहीं त एह साल भोजपुरी के कई एक बड़ फिलिम प्रदर्शित होखे वाला बा चाहे हाल में भइल बा जवना में नगीना, विजयपथ-एगो जंग, लाडला सहित केतना बड़ फिलिम के नाम शामिल बावे. त ई अवार्ड साल के खतम होखे के2महीना पहिलहीं कइसे मिल गइल?\nएह से तऽ एगो बात साफ बा कि या त अवार्ड देबे में कवनो दोहरी नीति खेलल गइल बा. ना त अवार्डे गलत दिहल गइल बा, चाहे अवार्ड देबे वाला के अवार्ड देबे के लूर नइखे. कुछ अइसने लोगन के चलते आज भोजपुरी सिनेमा जगत के ई दुर्गती हो रहल बा. सभे चारो ओर मजाक बना रहल बा. एही लोगन के चलते अवार्ड के गरिमो खतम हो रहल बा. जवन कि भोजपुरी सिनेमा जगत खातिर घोर शर्म के बात बा.\nअभिनेता आदित्य मोहन कहत बाड़न कि रविकिशन जी हमनी के आइडियल बानी. लेकिन साल के खतम होखे से पहिलहीं सर्वश्रेष्ठ अभिनेता के जवन अवार्ड दिहल गइल बा. उ एकदम से गलत बा. एह से सगरी आज भोजपुरी सिनेमा कलाकारन के मिले वाला अवार्ड पर भी सवालिया निशान लाग गइल बा आ सगरी मजाक उड़ रहल बा.\nPrevious Post: टटको में टटका खबर : 25 अक्टूबर 2014, शनिचर\nNext Post: कुलछनी\nप्रिय संकेत जी,\nअगर रउरा अवार्ड वाला बात प अचरज बा त एकर मतलब हम इहे निकालब कि रउरा बहुते सीधा सपाट सोचीले. भोजपुरी सिनेमा से जुड़ल अवार्डन के कवनो मोल ना होखे. तू हमार पीठ सुघरा द हम तोहार सुघरा देब. तू हमरा कार्यक्रम में आ जा हम तोहरा के पारिश्रमिक ना देब त अवार्ड त जरुरे दे देब. कुछ लोग के पारिश्रमिको मिल जाला आ अवार्ड लावाघुली में दे दिहल जाला.\nसिनेमा रिलीज होखे से पहिले ओकर सुपरहिट के खबर आ जाला. एह सिनेमा हाल से उतर के ओह सिनेमा हाल में चढ़ावत सिल्वर जुबिली ले मना लिहल जाला भोजपुरी सिनेमा में. एह से भोजपुरी सिनेमा के कवनो खबर पर बहुते चिन्तित होखला भा अचरज में अइला के जरूरत ना होखे.\nदोसरे भोजपुरी के जवन हाल बा तवना ला हमनिओ का दोसी बानी जा. एगो वेबसाइट रउरो चलाइले आ रउरो मालूम होखी कि भोजपुरी के पाठक का खोजेलें. उनुका बस कुछ रसगर मलपुआ चाहत होला आ जहवाँ मिल जाव तहँवे माछी लेखा भिनभिनात चहुँप जाला लोग. रखले रहीं रउरा आपन भोजपुरी!\nभोजपुरी में वेबसाइट खोज के देख लीं, पता चल जाई कि कतना बा आ कवना हालत में बा. भोजपुरी में लिखे वाला साइटन के अंगुरी पर गिनल जा सकेला आ ओहू में कुछ पर बरीसन ना त महीनन पुरान सामग्री मिली. दोस उनकर नइखे. गुन ना हेरानो गुनगाहक हेरानो है! अइसन बात नइखे कि भोजपुरी में वेबसाइट चलावे वालन के भोजपुरी के फिकिर ना होखे. होला. बाकिर करसु त का? नाजायज बरदाश्त करऽ त ठीक ना त तोहरा के परेशान क के राख दिहल जाई. बानर के सिखावे का फेर में गौरईया के आपन घोंसला उजाड़ दिहल जाई.\nकुछ कुछ एही सब से हार थाक के हम भोजपुरी सिनेमा के खबर भोजपुरी में दिहल बन्द ना त कम जरूर क देले बानी. बाकिर पाठकन के त उहे चाहीं. उनुका भोजपुरी भाषा, संस्कार भा संस्कृति से कुछ लेबे देबे के नइखे. रहीत त भोजपुरी के साहित्य, भाषा, संस्कृति के चरचा करीत लोग, लिखीत पढ़ीत लोग.\nभोजपुरी जइसे चलत बा वइसहीं चलत रही. भोजपुरी से कमाए खाए वाला एही तरह खात रहीहें आ उनकर बस चले त भोजपुरिओ के खा जइहें.\nरउरा त संजय के धन्यवाद देबे के चाहत रहे कि ओह पोस्ट के हटा लिहलन. ना हटइतन त का कर लेतीं सभे? उनकर त कामे ह प्रचार करे के, ले दही करे के. उनका के उनकर काम करे दीं, हमनी का आपन काम करत रहीं जा. ऊ लोग नइखे थाकत त हमनी का काहे थाकीं जा?\nशुभकामना का साथे,


चिंटु बन गइलें नायक – Anjoria\nचिंटु बन गइलें नायक\nसिनेमा भोजपुरी के नयका सितारा चिंटु अब नायक बन के आवत बाड़ें. देवरा बड़ा सतावेला, ट्रक ड्राईवर, पियवा बड़ा सतावेला, लहरिया लुट ए राजा जी जइसन सुपरहिट फिलिमन में अभिनय का बाद चिंटु अब साईदीप फिल्मस् के बनावल आ सी.पी.आई. मूवीज के प्रस्तुति ‘जीना तेरी गली में’ फिलिम से बतौर नायक परदा पर आवत बाड़ें.\nमशहुर निर्माता निदेशक राजकुमार आर. पाण्डेय के एह फिलिम में चिंटु एक्शन आ रोमांस दुनु तरह का भूमिका में लउकीहें. नायिका बाड़ी प्रियंका पाण्डेय. फिलिम के गाना अबहिएं से लोकप्रिय हो गइल बाड़ी सँ.\nआग में झँउस गइले प्रवेशलाल\n‘राजवीर’ के संगीतमय मुहूर्त


राजनीति छोड सकीले तमीज ना, कहलन हर्षवर्धन – टटका खबर\nनयी दिल्ली।3 नवंबर (वार्ता) दिल्ली ला भाजपा के मुख्यमंत्री पद के उम्मीदवार हर्षावर्धन दिल्ली के मुख्यमंत्री शीला दीक्षित के भद्र आ सौम्य महिला बतावत कहलन कि उ शीला के सम्मान करेलें आ अगर केहू कहे कि राजनीति करे ला उ आपन तमीज छोड देस त ई उनका मंजूर नइखे.\nहर्षवर्धन इ बात तब कहलन जब उनुका से पूछल गइल कि शीला दीक्षित के प्रशंसक होखला का बादो उ उनुका के चुनौती कइसे दीहें. हर्षवर्धन पर एएपी के अरविंद केजरीवाल के आरोप बा कि हर्षवर्धन हमेशा शीला दीक्षित के तारीफ करत रहेले.\nकहलन कि एगो किताब के विमोचन के मौका प कहले रहले कि शीला बहुते आगे जइहें आ केन्द्र में मंत्री बनीहे आ उपराष्ट्रपतिओ बन सकेली. कहे के मतलब इ रहे कि उनुका दिल्ली के राजनीति से आगे निकले के चाहीं,\nपूछला प कि अतना कुशासन आ बदहाली का बावजूद शीला दीक्षित पंद्रह साल से मुख्यमंत्री कइसे बाड़ी, हर्षवर्धन कहलन कि हम त एकरा के उनुकर किस्मते कहब.\nTags: चुनाव, दिल्ली, भाजपा, विधानसभा, हर्षवर्धन


व्यस्थम इलाके सहित चौराहे पर चली जेसीबी, चौक बाजार में कब? | Khulasa News Live | India\nव्यस्थम इलाके सहित चौराहे पर चली जेसीबी, चौक बाजार में कब?\nमुख्य न्यायिक मजिस्ट्रेट विपिन सिंह भदोरिया सहितअन्य मजिस्ट्रेट द्वारा की जा रही छतरपुर शहर के छत्रसाल चौराहै से आगे रास्ते पर अतिक्रमण हटाने की कार्यवाही,नियमों का उल्लंघन करने पर हो रहा जुर्माना एवं चालान चली जेसीबी\nमध्य प्रदेश उच्च न्यायालय के निर्देशन में एवं जिला सत्र न्यायाधीश अरुण कुमार शर्मा के मार्गदर्शन में छतरपुर शहर के समस्त चारों चौराहों पर मजिस्ट्रेट वाहन चेकिंग की गईइसके बाद मुख्य न्यायिक मजिस्ट्रेट विपिन सिंह भदौरिया मजिस्ट्रेट देवेश मिश्रा मजिस्ट्रेट चेतन अनुभव चौबे मजिस्ट्रेट रूपाली चौधरी मजिस्ट्रेट बीके चंसौरिया,सिटी कोतवाली प्रभारी अरविंद दांगी सिविल लाइन थाना प्रभारी जितेंद्र वर्मा एवं छतरपुर नगर पालिका के सीएमओ ओमपाल सिंह के निर्देशन में की गई कार्यवाही एवम जुर्माना लगाया गया।\nमहक साबुन निर्माण उद्योग का हुआ शुभारंभ।


तेरह से कम उमर वाला वर्ग में शतरंज चैम्पियन बलिया के – टटका खबर\nबलिया के वीर लोरिक स्टेडियम में चलत राज्य स्तरीय शतरंज प्रतियोगिता के तेरह साल से कम उमिर वाला खंड में बलिया के रिया मिश्र लड़िकियन का खेल में आ सुमित मिश्रा लड़िकन के खेल में चैंपियन बन गइलें. दुनु बलिया के सेंट जेवियर्स स्कूल के विद्यार्थी हउवें.\nआजु उनइस साल से कम उमिर वाला खंड के प्रतियोगिता होखत बा.